17:04 / 08.01.2017 2904 pdf Ўқиш режими + -\n«Бир куни Набий соллаллоҳу алайҳи васаллам намоз ҳақида гапириб, шундай дедилар: «Ким уни муҳофаза қилса, қиёмат куни унга нур, бурҳон ва нажот бўлади. Ким уни муҳофаза қилмаса, қиёмат куни унга нур ҳам, бурҳон ҳам, нажот ҳам бўлмайди, у қиёмат куни Қорун, Фиръавн, Ҳомон ва Убай ибн Халафлар билан бўлади» (Имом Аҳмад ривоят қилган).\nИзоҳ: Убай ибн Халаф Расулуллоҳ соллаллоҳу алайҳи васалламга энг кўп озор берган мушрикларлардан эди. У зот уни Уҳуд жангида қатл қилганлар.\nИзоҳ: «Исро» сўзининг луғавий маъноси «кечаси сафар қилиш»дир. Шариатда эса Аллоҳ таолонинг амри ила Муҳаммад соллаллоҳу алайҳи васалламнинг кечаси Буроққа миниб, бир зумда Маккаи Мукаррамадан Байтул Мақдисга сафар қилганлари тушунилади. Баъзи ҳанафий мазҳаби уламоларининг таҳқиқ қилишича, бу ҳодиса ҳижратдан бир ярим йил олдин, Рамазон ойининг ўн еттинчи куни содир бўлган. Ўша куни Пайғамбаримиз соллаллоҳу алайҳи васаллам Байтул Мақдисдан осмонга, меърожга олиб чиқилганлар. У ерда Аллоҳ таоло билан суҳбат бўлган ва кунига эллик маҳал намоз фарз қилинган. Пайғамбаримиз соллаллоҳу алайҳи васаллам қайтаётганларида Мусо алайҳиссаломга дуч келганлар ва у киши: «Аллоҳ сенинг умматингга нимани фарз қилди?» деб сўраганлар. У зот: «Эллик маҳал намозни», деганлар. Мусо алайҳиссалом: «Роббингга қайт. Умматинг бунга тоқат қила олмайди», деганлар.Сўнгра Муҳаммад соллаллоҳу алайҳи васаллам Аллоҳ таолонинг ҳузурига қайтиб, намозни камайтиришни сўраганлар. Аллоҳ таоло бир оз камайтирган. У зот Мусо алайҳиссаломнинг олдиларига қайтганларида у киши яна олдинги гапларини айтганлар. Шундай қилиб, Муҳаммад соллаллоҳу алайҳи васаллам бир неча марта бориб-қайтганларидан сўнг Аллоҳ таоло намозни беш вақтга туширган ва: «Эй Муҳаммад! Менинг ҳузуримда сўз ўзгартирилмайди. Сенга ушбу бештада элликта(нинг ажри) бор», деб марҳамат қилган. Мусо алайҳиссалом яна қайтишни таклиф қилганларида Муҳаммад соллаллоҳу алайҳи васаллам: «Роббимдан уяламан» деб, қайтмаганлар.\nАбу Қатодадан ривоят қилинади:\n«Набий соллаллоҳу алайҳи васаллам шундай дедилар: «Аллоҳ азза ва жалла: «Мен сенинг умматингга беш маҳал намозни фарз қилдим. Мен Ўзимга Ўзим: «Ким уларни муҳофаза қилиб, ўз вақтида ўқиб келса, албатта жаннатга киритаман», деб аҳд бердим. Ким уларни муҳофаза қилмаса, Менинг ҳузуримда унга аҳд йўқдир», деди» (Абу Довуд ривоят қилган).\n«Набий соллаллоҳу алайҳи васаллам: «Айтинглар-чи, агар бирингизнинг эшиги олдида анҳор бўлса, у ўшанда ҳар куни беш марта ювиниб турса, унинг киридан бирор нарса қоладими?» дедилар. «Унинг киридан ҳеч нарса қолмайди», дейишди. У зот: «Худди шунга ўхшаб, Аллоҳ беш маҳал намоз ила хатоларни ювади», дедилар» (Бешовларидан фақат Абу Довуд ривоят қилмаган).\nАмр ибн Саъид розияллоҳу анҳудан ривоят қилинади:\n«Усмоннинг ҳузурида эдим. У таҳорат суви опкелтириб, шундай деди: «Расулуллоҳ соллаллоҳу алайҳи васалламнинг «Қайси бир мусулмон одамга фарз намоз (вақти) келса-ю, унинг таҳоратини, хушуъсини ва рукуъини яхшилаб адо этса, у ўзидан олдинги гуноҳларга каффорот бўлади,модомики катта гуноҳ қилмаган бўлса. Бу ҳамма вақт учундир», деганларини эшитганман» (Муслим ривоят қилган).\nУсмон ибн Аффон розияллоҳу анҳудан ривоят қилинади:\n«Расулуллоҳ соллаллоҳу алайҳи васалламнинг «Ким хуфтон намозини жамоат билан ўқиса, худди туннинг ярмини ибодат билан бедор ўтказгандек бўлади. Ким бомдод намозини жамоат билан ўқиса, худди туннинг ҳаммасини намоз ўқиб ўтказгандек бўлади», деганларини эшитдим» (Муслим ривоят қилган).\nАбу Бакр ибн Абу Мусо отаси розияллоҳу анҳудан ривоят қилади:\n«Расулуллоҳ соллаллоҳу алайҳи васаллам: «Ким икки салқин(даги намозни – бомдод ва хуфтон)ни ўқиса, жаннатга киради», деганлар» (Бухорий ва Муслим ривоят қилишган).\n1. Ким беш маҳал намозни қолдирмай ўқиса, намоз қиёмат куни намозхоннинг йўлини ёритиб турувчи нур, иймони борлигига бурҳон ва азоб-уқубатдан нажот бўлади.\n2. Намозни муҳофаза қилмаган одамга намоз қиёмат куни нур ҳам, бурҳон ҳам, нажот ҳам бўлмайди. Бундай одам Қорун, Фиръавн, Ҳомон ва Убай ибн Халафлар билан бирга бўлади (Аллоҳ асрасин).\n3. Намоз Аллоҳ таоло томонидан фарз қилинган.\n2. Намоз Исро кечасида фарз қилинган.\n3. Дастлаб эллик маҳал намоз ўқиш фарз қилиниб, кейин беш маҳалга туширилган.\n4. Аллоҳ таолонинг ҳузуридаги сўз ўзгартирилмайди.\n5. Аллоҳ таоло Ўз раҳмати ила Ислом умматига беш маҳал намоз учун эллик маҳал намознинг ажрини беради.\n6. Ислом осонлик динидир. Аввал эллик маҳал намоз фарз қилиниб, кейин беш маҳалга қисқартирилиши бу осонликни бандаларга эслатиб туриш учундир.\n7. Намозни ўз вақтида ўқиб, муҳофаза қилган одамнинг мукофоти жаннатдир.\n8. Дарёда беш маҳал ювинган одамнинг кирлари қолмаганидек, беш маҳал намоз ҳам намозхоннинг гуноҳларини ювиб ташлайди.\n9. Таҳоратини, хушуъ ва рукуъни яхшилаб адо этган намозхоннинг намози унинг ўтган гуноҳларига каффорот бўлади, модомики катта гуноҳ қилмаган бўлса.\n10. Хуфтон намозини жамоат билан ўқиган одам туннинг биринчи ярмини, бомдод намозини жамоат билан ўқиган одам эса туннинг иккинчи ярмини намоз ўқиб, ибодат билан бедор ўтказган одамнинг савобига эга бўлади.\n17:00 / 08.04.2016 3607\n17:04 / 08.01.2017 3040\n1573 14:00 / 10.06.2020\n2510 17:00 / 08.04.2016\nсаккизинчи мақолаАллоҳ таоло Қуръони Каримда шундай марҳамат қилади.Ер юзида ёки ўзларингизга бирор мусибат етса, уни яратишимиздан олдин албатта китобдадир. давоми...\n1571 13:10 / 15.07.2020\nРасулуллоҳ соллаллоҳу алайҳи васалламнинг суннатларини иҳё қилиш (28-тавсия)\nАмр ибн Авф розияллоҳу анҳудан ривоят қилинади .Набий соллаллоҳу алайҳи васаллам бир куни Билол ибн Ҳорисга .Билиб қўй, эй Билол, дедилар. .Нимани билишим керак, эй давоми...\n7783 16:15 / 16.03.2017\n904 14:14 / 17.08.2020\n541 14:13 / 16.08.2020\n3263 14:48 / 30 март


— Мутахассис сифатида дунё қишлоқ хўжалиги, хусусан, пахта етиштиришдаги тажриба ва амалиётларни мунтазам ўрганиб, таҳлил қилиб бораман. Биласизми, бу борада Ўзбекистон алоҳида аҳамиятга эга. Чунки давлатингиз жаҳонда пахта етиштириш ҳамда уни қайта ишлаш борасида энг йирик мамлакатлардан бири ҳисобланади. Ҳар йили анъанавий тарзда ўтказиб келинаётган Халқаро Ўзбекистон пахта ва тўқимачилик ярмаркаси эса соҳа вакиллари учун муҳим тажриба алмашув ҳамда истиқболли ҳамкорликни йўлга қўйиш ёки ривожлантириш учун йирик майдондир. Шу боис мазкур тадбирларга қизиқиш жуда юқори.\nЎзим мисрликман. Бизда ҳам пахта етиштирилиши баробарида, хориждан ҳар йили 120 минг тонна пахта толаси сотиб олинади. Шулар орасида Ўзбекистон ҳам бор. Яъни ушбу йўналишда юртингиз билан ҳамкорлигимиз яхши йўлга қўйилган.\nЯна бир гап. Галдаги форумга пахта хом ашёси етиштирувчи давлатлардан ҳам кўплаб вакиллар таклиф этилган. Бу, ўз навбатида, иштирокчилар учун юртингизнинг ижтимоий-иқтисодий, инвестициявий салоҳияти билан яқиндан танишиш баробарида, ўзаро тажриба алмашиш, манфаатли келишувларга эришиш имконини беради.\n“Teamcot” компанияси директори (Бангладеш):\n— Ўзбек пахта толасидан тайёрланган маҳсулотлар жаҳон бозорида юксак қадрланади. Бу бежиз эмас. Чунки Ўзбекистон заминида етиштирилган пахта толаси халқаро стандартларга тўла мос келади.\nЎзбекистон бу борада Бангладешнинг муҳим ҳамкорларидан бири саналади. Яъни биз тўқимачилик саноати учун зарур бўлган хом ашёнинг асосий қисмини юртингиздан харид қиламиз.\nЯрмаркага тўхталадиган бўлсак, у аъло даражада ташкил этилган. Бу ерда пахта етиштирувчи, деймизми, саноатчи бўладими, қисқаси, ҳамма иштирокчи учун керакли маълумотларни олишга етарлича шарт-шароит яратилган. Хоҳловчилар бемалол музокара ўтказиб, шартномалар имзолаши мумкин.\n“Ferdows Textile Co.” компанияси бош директори (Эрон):\n— Биз юртингизда ташкил этилган пахта ва тўқимачилик ярмаркасининг деярли барчасида қатнашганмиз. Ўтган вақт мобайнида шунга амин бўлдикки, Ўзбекистонда бу борада улкан ўзгаришлар кузатилмоқда. Яъни илгари унда фақат пахта хом ашёсини харид қилиш мумкин бўлган бўлса, эндиликда яримтайёр ва тайёр маҳсулотлар бўйича ҳам шартномалар тузиш имконияти вужудга келди.\nЯрмаркада намойиш этилаётган маҳсулотларнинг барчаси замонавий ҳамда сифатли. Бир қарашдаёқ харидор эътиборини тортади. Шу маънода, айтиш мумкинки, мазкур тадбир қайта ишлаш саноати вакиллари учун ҳам ниҳоятда фойдалидир.\nДилшод УЛУҒМУРОДОВ ёзиб олди.\nМазкур рукндаги бошқа мақолалар: « Жаҳон пахта бозорининг йирик маркази\tШакардан 30 баробар ширин »


Риштон бозори қайта қуриляпти\nДеҳқон бозорларининг меъморий қиёфасини яхшилаш ва замонавий савдо-бозор инфратузилмасини шакллантириш, уларнинг моддий-техника базасини мустаҳкамлаш, харидорлар ва сотувчилар учун қулай шарт-шароитлар яратиш, республиканинг йирик саноат шаҳарлари ва қишлоқ туманлари марказларида фаолият кўрсатаётган бозорлар ҳудудларини ободонлаштириш мақсадида ўтган йилнинг мартида Президентимизнинг “2017-2019 йиллар даврида деҳқон бозорларини реконструкция қилиш ва уларнинг худудида замонавий савдо мажмуалари қуриш дастурини тасдиқлаш тўғрисида” ги қарори эълон қилинди.\nДастурнинг амалга оширилиши деҳқон бозорларининг сони ва ҳудуди мақбуллаштирилиши, уларнинг майдонларидан ва инфратузилма объектларидан самарали фойдаланилиши, қишлоқ хўжалиги маҳсулотлари билан савдо қилиш соҳасида ягона давлат сиёсати амалга оширилиши, харидорлар учун қулай савдо муҳити яратилиши, савдони ҳисоб-китоб терминаллари орқали ташкил этиш ҳисобига нақд пул маблағлари айланмаси қисқариши, шунингдек, республикада 2020 йилгача деҳқон бозорлари тўлиқ реконструкция қилинишини таъминлайди.\nДастурга мувофиқ, 2017 йилнинг 1 апрелида вилоят ҳокимининг 168-сонли қарори ҳам қабул қилинди. Ана шу қарорлар ижросини таъминлаш мақсадида Риштон тумани Марказий деҳқон бозорининг замонавий қиёфасини яратиш борасида биринчи қадамлар ташланди.\nТан олиб айтиш керакки, туман деҳқон бозорида хавфсизлик чоралари, бино, иншоотларда ёнғин хавфсизлиги талаблари, санитария қоидалари ва меъёрлари, гигиена нормативлари тўлиқ инобатга олинмаган эди. Шунингдек, бозор ҳудудларига яқин масофаларда жойлашган автотранспорт воситаларини вақтинча сақлаш жойлари етишмаслиги каби ҳолатлар сотувчи ва харидорлар учун муайян ноқулайликлар туғдираётганлиги бор гап. Бозор атрофидаги тирбандлик, расталар орасидаги торлик ҳеч кимга хушкайфият бағишламайди.\nРиштон ўзининг ҳунармандчилик, кулолчилик маҳсулотлари билан жаҳонга танилганлигини унутмаслигимиз лозим. Риштоннинг паловини ейиш учун бутун республикадан ошиқиб келадилар. Қўқон ва Фарғона йўлида бўлгани, маҳсулотларнинг арзонлиги учун бу бозорга ўтган ҳам, кетган ҳам бир бош суқади. Чет элликлар, вилоятимиз меҳмонлари, аҳоли учун намунали бозор қурилса, туман кўркига кўрк ва барча фарғоналикларга фахр бўлади-ку! Ички ва ташқи туризмни ривожлантиришда бозорларимизнинг шарқона ва замонавий бўлиши жуда муҳим, аслида.\n– “Фарғона агролойиҳа” МЧЖ томонидан лойиҳалаштирилаётган, умумий баҳоси 6 миллиард 304 миллион сўмлик бозорни қайтадан қуриш лойиҳасидан 4 миллиард 293 миллион сўми гипермаркет қурилишига, 1 миллиард 169 миллион сўм 250 ўринли замонавий савдо мажмуаси-павильон учун, 240 миллион сўм деҳқон бозорига туташ ҳудудларда жойлашган автотранспорт воситаларини вақтинча сақлаш жойларини бунёд этишга, 234 миллион сўм ободонлаштириш ишларига, 267 миллион сўм эса резервуар ва коммуникация тармоқларига сарфланади. Ҳозирча дўконлари бузилаётган тадбиркорларимиз ўртасида тушунмовчилик пайдо бўляпти, мен дўконсиз ва савдосиз қоляпман деган тасаввур бор, уларда. Тушунтириш ишларини олиб боряпмиз. Бозор яқинида уйлари бузилиши режалаштирилаётган хонадонлар эгаларини огоҳлантирдик, уларни кўчириш ишлари бошланади. Буларнинг ҳаммаси халқ манфаати, кишилар фаровонлиги ва туман ободлигига хизмат қилишини ҳамюртларимизу тадбиркорларимиз тўғри тушунсалар, кифоя. Чет эллик, ўзбекистонлик, фарғоналик ёки риштонлик бозорга кирганда баҳри дили очилиб кетса, қандоқ яхши! Сотувчиларимиз ҳам яхши ва талабга жавоб берадиган, замонавий биноларда савдо қилишга ҳамиша муносибдирлар, –дейди Риштон тумани ҳокимининг саноатни ривожлантириш, капитал қурилиш, коммуникация ва ободонлаштириш масалалари бўйича ўринбосари Содиқжон Ҳайдаров.\n–Риштон тумани марказини янги лойиҳа, тасдиқланган бош режасига асосан туман деҳқон бозори қайта қуриляпти, –дейди туман бош архитектори Фарҳоджон Раҳмонов. – Шу муносабат билан бозор ҳудудида жойлашган ёнғин хавфсизлиги талабларига жавоб бермайдиган савдо дўкорларини бузиш ҳақида туман ҳокимининг жорий йилнинг 17 февралида 460-сонли қарори қабул қилинди. Меъёрий, санитария қоидалари ва архитектура талабларига жавоб берадиган, қайта қурилаётган бу бозоримизда аҳолига жуда қулай шароит яратиб берилади. Дўконлари бузилаётган тадбиркорларга энг аввало жой ажратилади. Улар энди замонавий ва яхши шароитларда тадбиркорлик фаолиятини давом эттирадилар. Биноларга эгалик ҳуқуқини тасдиқловчи ҳужжатлари бўлса, зарар миқдорини аниқлаб, қоплаб бериш туман ҳокимининг қарорида кўрсатиб ўтилган.\nРиштон тумани деҳқон бозорининг ёпиқ павильонига киришга ҳалақит берадиган икки қатор кетма-кет савдо дўконларининг биринчи қатори бузиляпти, бу ерда 14 та тадбиркор фаолият кўрсатар эди. Янги лойиҳада “Минор” МФЙда яшовчи 21 нафар фуқароларга тегишли ҳовлилар, нотурар бинолар бузилиб, ер майдони туман ҳокимлиги захира фондига қайтарилади. Вазирлар Маҳкамасининг 97-қарорига асосан, уй-жой бинолари бузилаётган ҳамда ер майдонлари давлат, жамоат манфаати учун олинаётган фуқароларга белгиланган тартибда ер майдони ажратилади. Келтирилган зарар миқдори аниқланиб, тўлиқ қоплаб берилади.\nДўконимизнинг орқа томони бузиладиган, олди эса бузилмайдиган бўлди, –дейди якка тартибдаги тадбиркор Абдусалим Ҳакимов. –Оилавий тадбиркор сифатида турмуш ўртоғим билан озиқ-овқат маҳсулотлари савдоси билан шуғулланамиз. Ҳозирча бизга бозор ҳудудидан мана шу жойни вақтинчаликка ажратиб беришди. Хитойдан жиҳозлар келтириб, қандолатчилик маҳсулотларини ишлаб чиқаришни йўлга қўймоқчиман. Агар янги кўринишга эга бўлган бозордаги дўконимиз тезроқ битиб, ишга тушса, ана шу маҳсулотларни ўз дўконимда сотмоқчиман.\nБозорнинг меъморий қиёфасини янгилаш, туман ҳуснига ҳусн қўшибгина қолмай, Риштонга келаётган сайёҳлар оқимининг кўпайишига ҳам хизмат қилади. Демак, янги бозор ички ва ташқи туризмни ривожлантириш учун катта имкониятлар эшигини очиб беради ва тадбиркору сотувчи, олувчи-ю харидорга фақат қулайлик туғдиради.\n« Ёлғон ахборот беришдан мақсад нима?!\n“Озодлик”ка: қани сиздаги қонун устиворлигига асосланган демократик принциплар? »


Моуриньо Хитойдаги турне давомида «Челси» футболкасига дастхат қўйишдан бош тортди\n12:06 / 22.07.2016 7464\n«Манчестер Юнайтед» жамоасининг янги бош мураббийи Жозе Моуриньо Хитойдаги йиғин давомида клуб мухлислари билан учрашди. «Челси» жамоасининг собиқ мураббийи бу учрашув вақтида лондонликлар жамоаси футболкасига дастхат қўйишдан бош тортган.\nПортугалиялик мутахассис дастхат қўйиш учун «МЮ» либослари ва атрибуткаларини тақдим этган мухлисларга мамнуният билан имзо тарқатган, аммо «Челси» клуби либосини тутган мухлисни кўргач, унинг юз ифодаси кескин ўзгарган ва бошини чайқаб, бу футболкага имзо қўймаслигини билдирган.\nБу ҳолат тасвирланган видео интернетга жойлаштирилган.\nБугун манчестерликлар жамоаси Дортмунднинг «Боруссия» жамоасига қарши ўртоқлик учрашуви ўтказади.\nМаълумот учун, Жозе Моуриньо 2004–2007 ҳамда 2013–2015 йиллар давомида «Челси» бош мураббийи бўлган. Унинг мураббийлиги вақтида «Челси» 3 марта Англия чемпионлиги, бир мартадан Англия Кубоги ва Суперкубоги ҳамда 3 марта Англия Лига Кубогини қўлга киритган.\nУнинг «МЮ» билан шартномаси 3 йил муддатга тузилган.


Халқаро прокурор Россия-Грузия уруши пайтидаги ҳарбий жиноятларни ўрганмоқда\nХалқаро жиноят суди прокурори Фату Бенсуда.\nХалқаро жиноят суди прокурори 2008 йилдаги Россия ва Грузия уруши пайтида содир этилган ҳарбий жиноятларни, жумладан, тинч фуқароларга ҳамда тинчликни сақловчи кучларга қилинган ҳужумларни ҳар икки томондан туриб ўрганишини маълум қилди.\nХалқаро жиноят суди прокурори Фату Бенсуда офисининг маълум қилишича, Грузия ҳам, Жанубий Осетия ҳам тинчликпарвар кучларга ҳужум қилгани тўғрисида далил-исботлар бор.\nПрокурор, шунингдек, Россия Жанубий Осетияга қўшин киритганидан сўнг грузин миллатига мансуб 113 тинч фуқаро ўлдирилгани ва 18 500 грузин ўз уйидан мажбурий тарзда кўчирилиб, бадарға қилингани ҳақида далиллар борлигини билдирган.\nБадарға қилиш тадбири Жанубий Осетия ҳукумати томонидан амалга оширилган. Прокуратура Жанубий Осетиядаги грузинларни бадарға қилиш Россия ҳарбий кучлари кўмагида амалга оширилган бўлиши мумкин, деган таҳминни олға сурмоқда.


ИнтерФУТБОЛ :: Алишер Аҳмедов: “ФУТБОЛ ОРҚАЛИ КЎП НАРСАГА ЭРИШДИМ”\nАлишер Аҳмедов: “ФУТБОЛ ОРҚАЛИ КЎП НАРСАГА ЭРИШДИМ”\nФутбол ҳозирга келиб турли ўлкалар, ҳаттоки, майда оролларгача ўз қулочини ёзиб бормоқда. Тўғри, айрим давлатларда спортнинг бу тури тўлиқ ривожланган, деб бўлмайди, аммо аста-секинлик билан бунга эришилмоқда. Жумладан, Мальдив ороллари, Шри-Ланка, Филиппин, Мўғулистон каби мамлакатлар бир неча бор ОФКнинг «Футболи ривожланаётган давлат» номинациясида ғолиб деб топилганлар. Эътиборлиси, улар ўз жамоаларини кучайтириш мақсадида хорижлик легионерлар кўмагига эҳтиёж сезишмоқда. Ўз ўйини билан маҳаллий ишқибозлар кўнглига йўл топаётганлар орасида ўзбекистонлик футболчилар ҳам бисёр. Биз яқинда Мўғулистон чемпионати иштирокчиси - «Анддут Сити ФК» жамоасида тўп сураётган дарвозабон Алишер Аҳмедов билан суҳбатлашдик. - Алишер, барча футболчиларга бериладиган одатий савол: катта футболга кириб келишингизда қайси жамоанинг хизмати катта?\n- Профессионал футболга қадам қўйишимда Жиззахнинг «Сўғдиёна» клубининг ўрни беқиёс. Бу жамоага келишимда, тўп суришимда ва элга яхши дарвозабон сифатида танилишимда ўз ёрдамини аямаган устозим Суюн Муртазоевга чексиз миннатдорчилигимни билдираман. Футболда биргина тўп оширишни ўргатган инсонни ҳам ўзим учун устоз ҳисоблайман. Суюн ака эса менинг шу даражага келишимда катта ҳажмдаги ишни амалга оширган. Ҳозир ҳам она шаҳрим жамоаси иштирокидаги ўйинларни мунтазам кузатиб боряпман. Улуғбек Бақоев «Сўғдиёна»га ғолиблик руҳиятини олиб кира олди. Йигитларда курашувчанлик ҳисси янада ошди. «Сўғдиёна» бир умр қалбимда қолади.\n- «УзДонгЖу»даги фаолиятингиздан нечоғлик қониқиш ҳосил қилгансиз?\n- Бу клуб 2008 йили олий лигага йўлланма олганида, таркибини маҳоратли футболчилар билан кучайтиришга киришганди. Ўшанда мени ҳам таклиф қилишди. Лекин ўша мавсум жамоа биринчи лигага тушиб кетди. Шунга қарамай, яна бир йил «УзДонгЖу» шарафини ҳимоя қилдим. Андижон жамоаси нима учундир кейинчалик қуйи лига жамоасига айланиб қолди. Балки мен билмаган бошқа муаммолари бордир...\n- Қуйи дивизионда тўп сураётган футболчининг элита жамоаси сафида майдонга тушишини кутилмаган ёки ажабланарли ҳодиса сифатида қабул қилсак бўладими?\n- Йўқ, албатта. Масалан, футбол билимдони Рустам Акрамов 1994 йилги Осиё ўйинларига сўнгги ўринда бораётган «Орол»дан Бердах Алланиёзовни жалб қилган. «УзДонгЖу»нинг «Насаф»га қарши кечган ўйинида ўзимни кўрсатганим учун ўша пайтдаги жамоада дарвозабонлар мураббийи сифатида фаолият юритган Анвар Жабборов мени Қарши клубига таклиф қилди. Бу ўзимни ҳар томонлама кўрсатиш ва тажрибамни ошириш учун жуда қулай имконият эди. Зарур шарт-шароитлар яратиб беришгани учун Виталий Легай, Рўзиқул Бердиев, Шуҳрат Тошпўлатов, Александр Хомяков ва барча ходимларга раҳмат айтаман.\n- Анатолий Демяненькони ёддан чиқардингиз...\n- У келганида мен «Нефтчи» чорловини қабул қилгандим.\n- 2008-2011 йиллардаги миллий чемпионатимиз билан ҳозиргисини таққослаб бера оласизми?\n- Менимча, ўша пайтдаги чемпионатимиз кучлироқ ва шиддатлироқ бўларди. Бунинг натижасини Осиё кубоги-2011да кўрдик. Чунки кўплаб жамоалар тенг кучга эга бўлганди. «Бунёдкор», «Насаф», «Пахтакор» таркиб жиҳатидан бир хил савияда турарди. Шунинг учун бўлса керак, мана шу уч жамоа ўртасидаги баҳслар кескин тус олган. Айниқса, «қалдирғочлар» таркибидаги жаҳон юлдузлари мухлисларнинг стадионларга ёғилиб келишида муҳим ўрин тутган. Ривалдо, Денилсон, Вильянуэваларни кўриш учун трибуналарда одам сиғмай кетарди. Хуллас, ҳақиқий футбол атмосфераси уфуриб турарди. Ҳозир ҳам шиддатли ўйинлар бўлиб турибди.\n- Хорижга йўл олишингиз қай тариқа юз берган?\n- Илк бор бунга Қозоғистоннинг «Гефест» жамоаси сабаб бўлган. Бу клуб кўпинча пойтахтда йиғин ташкил этар, ўзбек жамоалари билан турли ўртоқлик ва назорат учрашувлари ўтказарди. Кунларнинг бирида «Гефест» раҳбарияти мен билан алоқага чиқди, икки томонлама манфаатли шартнома имзоладик. Бор гап шу.\n- Мальдив оролларининг «Нью Радиант» жамоасидаги чемпионлик хусусида ҳам гапирсангиз.\n- У ерда футбол ўйнаш учун барча зарур шарт-шароитлар яратилган, клубда фақат футбол ҳақида ўйлашингиз керак, турли нарсаларга чалғишга вақт йўқ. Маошлар олдиндан берилади, легионерлар билан боғлиқ муаммолар юзага келмайди. Чемпионат баҳслари якунига кўра биринчи ўринни қўлга киритдик, бу фаолиятимдаги илк чемпионлик унвони эди.\n- Маълум муддат Наманганда ҳам кўриниш бергандингиз, лекин битим тузмадингиз. Бу молиявий тарафга боғлиқми ёки бошқа омиллар ҳам борми?\n- Мальдивдан кетганимдан кейин оз вақт «Навбаҳор» машғулотларида қатнашиб юрдим, лекин клуб билан ҳеч қандай келишувга эришмадик. Олдимда Мўғулистон ва бошқа бир қатор мамлакатлар клубларидан жиддий таклифлар бўлаётганди.\n- Айтинг-чи, легионер сифатида нима учун савияси бизникидан паст бўлган жамоаларда тўп суряпсиз?\n- Тўғри, савия бобида юртимиздан ортда бўлиши мумкин, бироқ футболга эътибор жуда яхши. Қолаверса, четда ўйнаб, тажриба орттиришни хоҳлайман. Келажакда тўплаган билимларимни ёшларга ўргатмоқчиман.\n- Футболдан нима топдингиз-у, нима йўқотдингиз?\n- Яхши савол. Миллионлар ўйинида кўп нарсага эришдим. Янги дўстлар, устозлар, бир-биридан ажойиб мухлислар ва энг асосийси, ўзлигимни топдим. Шу касб орқали бормаган жойларимга, кўрмаган шаҳарларимга саёҳат қилдим. Футболда оз бўлсада ўрним борлигидан, ўзга юртда оилам ва юртимиз шарафини муносиб ҳимоя қилаётганимдан фахрланаман. Шундай жаннатмакон ватанда туғилиб, вояга етганимга беадад шукр қиламан. Бу йўлни танлашимга сабабчи бўлган ота-онамга, яқин дўст-биродарларга, жамоадошларимга ташаккур билдираман. Нима йўқотдим? Ўтган фаолиятимга ачинмайман ва афсусланмайман ҳам. Чунки футболни ўзим танлаганман, мени ҳеч ким мажбурламаган.


Форекс Мақолалар | Внутридневная торговля\nФорексда кун ичидаги савдо (дейтрейдинг) бир кун мобайнида битта ёки бир нечта битимни амалга оширишдан иборат. Одатда, битимни очиш ва ёпиш ўртасидаги вақт оралиқлари бир неча дақиқадан бир неча соатни ташкил этади.\nКун ичидаги савдо савдо валюта бозорида жуда фаол ўринни эгаллаган трейдерлар ўртасида айниқса оммабоп бўлди. Асосан булар, Форексда ҳар куни ишлаётган трейдерлардир.\nДейтрейдингнинг айрим мураккабликларига қарамай савд қилишнинг мазкур тури янги ишга кирганлар орасида ҳам, тажрибали трейдерлар ўртасида ҳам жуда кенг тарқалган. Кун ичида олиб бориладиган савдо энг кам маблағдан фойдаланган ҳолда максимал қисқа вақт оралиғида фойда олиш имконияти билан ўзига жалб қилади.\nКун ичида олиб бориладиган савдода ижобий натижага эришиш учун учун Форексда нархларнинг ҳаракатланишига нисбатан тўғри башорат қилиш муҳимдир, чунки жуда кўп ташқи омиллар валюта бозорининг юқори даражада ўзгарувчанлигига боғлиқ бўлади. Шунинг учун кун ичидаги савдо муваффақиятли бўлиши учун бозордаги вазиятни диққат билан кузатиш, далилларни таққослаш ва у ёки бу валютанинг нархи ўзгаришига нисбатан хулосалар чиқариш ҳамда бунда битимларнинг очилишида ва ёпилишида кириш ва чиқиш нуқталарини ўз вақтида топиш учун яхши таъсирланиш кучига эга бўлиш зарур. Техник таҳлил бўйича чуқур билимларни сабр ва кузатувчанлик билан бирга қўшиб, трейдер нисбатан камроқ даражадаги хатар билан яхшигина фойда олиш имкониятига эга бўлади.\nДейтрейдинг учун бир неча стратегия мавжуд. Улардан энг кўп тарқалгани скальпинг-тизими ҳисобланиб, у бир кун мобайнида бир неча позицияларни тез очилишини ва ёпилишини назарда тутади. Трейдер қисқа вақт оралиғида кўп сондаги муваффақиятли якунланган битимлар ҳисобига даромад олиб, фойданинг атиги бир неча пунктига эришганда битимларни ёпади.\nЯна бир оммабоп стратегия янгиликлар билан савдо қилиш ҳисобланади. Ўзи учун янгиликлар билан савдо қилишни танлаб олган трейдерлар валюта бозоридаги воқеаларни доимий равишда кузатиб боришади. Турли хил вазиятларда валюталарнинг ҳолатини таҳлил қилишади ва таққослашади. Одатда, янгиликлар билан савдо қилиш бозорнинг ривожланишини узоқ вақт ўрганишни ва мос равишда савдо қилишнинг маълум тажрибасини тўпланишини талаб этади.\nШунингдек, қайтишларда савдо қилиш тизими ҳам мавжуд, бунда бозорнинг фаоллиги кичик бўлганда позициялар трендга қарши очилади.\nКун ичидаги савдо ўз ичида энг самарали савдо воситаларини ва трейдингга энг кўп бўш вақтини бағишлашга тайёрлигини мужассамлаштирувчи тўғри тартибга солинган савдо стратегиясида юқори даромад манбаи бўлиши мумкин.


Қайси касб эгалари бепуштликка мойил?\n10.09.2019 15:36 0 4827\nШундай касблар борки, эркаку аёлларда бепуштлик хавфини ошириши мумкин. Бундай мутахассислар рўйхатига стюардессалар, кимёвий тозалаш ходимлари, стоматологлар, рентгенологлар ва бошқалар киритилган.\nСтюардесса. «Медик Форум»нинг ёзишича, стюардесса бўлиб ишловчи аёлларда бола тушиш ҳодисаси бошқалардан кўра икки баравар кўп учрар экан. Мазкур мойиллик стюардессалар танаси босим алмашиши ва гравитация юкламаларига кўп дучор бўлиши билан изоҳланади.\nШифокор-рентгенологлар. Бу касб эгалари тухумдонлар функциясини пасайтиришга қодир рентген нурланиш таъсирига дуч келади. Бундай нурланиш оқибатида аёлларда ҳам, эркакларда ҳам бепуштлик аломатлари юзага чиқиши ҳеч гап эмас.\nСтоматологлар. Шифокор-стоматологлар симоб ва азот оксиди буғлари билан кўп ишлашади. Бу аёлларнинг ҳомиладор бўлиш қобилиятига салбий таъсир кўрсатиши мумкин.\nКимёвий тозалаш ходимлари. Уларнинг касби ҳам кимёвий моддалар билан алоқада бўлишни, буғидан нафас олишни тақозо этади. Ушбу воситалар ҳам ҳомиладор бўлиш ва болани дунёга келтириш имкониятини пасайтириб юборади.\nГўзаллик салони ходимлари. Кўп салонларда яширин хавфли атмосфера юзага келади. Негаки, у ерларда кун давомида ҳавога соч, тери ва тирноқ учун ишлатиладиган хилма-хил воситалардан кўплаб кимёвий моддалар ажралиб чиқади. Натижада маникюр ва сартарошлар саломатлиги катта хавф остида қолади – улар буғланишдан нафас олиши ва бу фертилликка салбий таъсир кўрсатиши мумкин.\nТахловчи-қадоқловчи, такелажчи, қолипловчи. Бундай касблар оғир жисмоний меҳнат билан боғлиқ бўлиб, улар аёлларда бола тушиш хавфини оширади.\nаёллар бепуштлик Касб


World Skills Uzbekistan-2020: ўз касбининг усталари аниқланди\n30-31 октябръ кунлари “Ишга марҳамат” банд бўлмаган аҳолига хизматлар кўрсатиш мономаркази биносида ишчи касблар бўйича “World Skills Uzbekistan-2020” чемпионати бўлиб ўтди. Чемпионат ишчи касбларни ривожлантириш ва оммалаштириш ассоциацияси (World Skills Uzbekistan) ва Ўзбекистон Республикаси бандлик ва меҳнат муносабатлари вазирлиги ҳамкорлигида ташкил этилди. Мусобақада 16 ёшдан 25 ёшгача бўлганлар иштирок этди. Тошкент, Самарқанд ва Шаҳрисабздан келган 36 нафар ёш мутахассис меҳмонхона маъмурияти, сартарошлик санъати, ошпазлик, қуруқ қурилиш ва пардозлаш ишлари, электр монтажи, пайвандлаш технологиялари бўйича беллашди.\nУларнинг ишини 45 нафар эксперт баҳолади. Чемпионат сўнгида барча иштирокчилар касбий билим ва кўникмалар тўғрисидаги сертификатлар –Skills-паспортлар олдилар ва ғолиблар олтин медал билан тақдирланди.\nТанловнинг меҳмонхона хўжалиги йўналишида Юсупова Севара, ошпазлик бўйича Aбролова Ёқутой, сартарошлик санъати бўйича Маҳкамов Отабек, қуруқ қурилиш ва сувоқчиликдан Aбдураҳмонов Aкбар, электромонтаж йўналишида Сопаев Шерзод, пайвандлаш бўйича эса Aбдураҳмонов Бахтиёр ғолибликни қўлга киритди.\nЎтган йил декабръ ойида “Ёш профессионаллар” иттифоқи (World Skills Russia) билан ҳамкорликда ишчи касблар бўйича Ўзбекистон Республикаси биринчи очиқ миллий чемпионати ўтказилганди. Унда Россия, Қозоғистон, Қирғизистондан иштирокчи, эксперт ва кузатувчилар ҳам иштирок этишган. Шундан сўнг Ўзбекистон World Skills International халқаро ассоциациясининг 83-аъзоси бўлди.\nWorld Skills International – халқаро нотижорат ташкилот бўлиб, 2 йилда бир марта ўтадиган халқаро чемпионатларни ташкил этиш орқали ишчи касблар нуфузи ва мақомини, шунингдек, касбий тайёргарлик стандартларини оширишга қаратилган. Ишчи касблар бўйича жаҳон чемпионати 2021 йил cентябрда Шанхайда ўтказилади.\nWorld Skills’ни Ўзбекистонда ривожлантириш бўйича стратегик ҳамкор БМТ Тараққиёт дастури саналади. Ундан кўзланган мақсад меҳнат бозоридаги қатор фаол ташаббусларни амалга оширишда Ўзбекистон ҳукуматига ёрдам кўрсатиш орқали Ўзбекистонда асосан коллеж ва университет битирувчилари, ёш аёллар орасида бандликка кўмаклашишдир.\nЎзбекистон фуқароларига 85та давлатда ишлаш ҳуқуқини берувчи малака паспорти берилиши мумкин


Нью-Йорк Фондлар Биржаси ва АҚШ иқтисодиётининг асосий кўрсатгичи бўлган Dow Jones индекси кеча 7 августда 47 поғона юқорига чиқиб, 27 минг 433 бўлди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n01:14 - Нью-Йорк Фондлар Биржаси ва АҚШ иқтисодиётининг асосий кўрсатгичи бўлган Dow Jones индекси кеча 7 августда 47 поғона юқорига чиқиб, 27 минг 433 бўлди\nЭслатиш керакки, Dow Jones индекси 6 августда 185 поғона юқорига чиқиб, 27 минг 387 бўлганди. Кеча 7 августда эса, 47 поғона юқорига чиқиб, 27 минг 433 бўлди. Аммо, унутмайликки, бундай кутилмаган ўзгаришлар зиг-заглар қуршовидаги Dow Jones индексининг касаллиги бўлиши ҳам ўз-ўзидан маълум. Демак, жараёнлар қандай олға кетишини диққат билан кузатиб бориш керак.\nХуллас, Dow Jones индекси сўнги марта жорийдаги йилнинг 12 февраль куни 29 минг 551 га чиқиб, охирги тарихий рекордни ўрнатган эди. Демак, ўша рекорд даражага қайтиб чиқиш учун Dow Jones индекси яна тахминан 2,1 минг поғонага кўтарилиши лозим. Бугун ҳеч нарса ўзгармади ҳисоб, аммо унутмайликки, бир неча кун аввал 3,2 мингга кўтарилишни гапирган эдик.


Ўзбекистон савдо ҳажмини ошириш учун Беларусга «яшил йўлак» ташкил этишни таклиф қилди » Ўзбекистон янгиликлари – Zamin.uz\nЎзбекистон мева-сабзавот ва текстиль маҳсулотлари савдосини соддалаштириш учун Беларусга «яшил йўлак» ташкил қилиш таклифи билан чиқди. Бу ҳақда Ўзбекистон бош вазири ўринбосари Нодир Отажонов маълум қилди.\n«Ўзаро маҳсулот етказиб бериш, биринчи навбатда мева-сабзавот ва текстиль маҳсулотлари учун божхона расмийлаштирувининг «яшил йўлак» деб аталувчи соддалаштирилган механизмини таклиф этамиз», – деди Отажонов Тошкентда бўлиб ўтган Ўзбекистон-Беларусь бизнес-форумида.\nУнинг сўзларига кўра, Ўзбекистон ва Беларусь инвестицион ҳамкорлик ва саноат кооперациясини кенгайтириш учун фойдаланилмаётган улкан салоҳиятга эга. «Биз Ўзбекистонда Беларусь бизнеси фаолиятининг кенгайишидан манфаатдормиз», – деб таъкидлади бош вазир ўринбосари.\n12 сентябрь куни Беларусь президенти Александр Лукашенко Тошкентга расмий ташрифини бошлади.\nБеларусь президентининг расмий ташрифи доирасидаги асосий тадбирлар 13 сентябрь куни бўлиб ўтади. У эртага Кўксарой қароргоҳида Ўзбекистон президенти Шавкат Мирзиёев билан музокаралар ўтказади. Музокаралар тор шаклда ва делегациялар аъзолари иштирокидаги кенгайтирилган шаклда бўлиб ўтади.\nТомонлар савдо-иқтисодий ҳамкорлик, ишлаб чиқариш кооперациясини ривожлантириш ва Ўзбекистонда талабгир бўлган техника ишлаб чиқариш бўйича йиғиш корхоналарини ташкил этиш масалаларини муҳокама қилиши кутилмоқда.\nЯнгиликлар » Ўзбекистон » Ўзбекистон савдо ҳажмини ошириш учун Беларусга «яшил йўлак» ташкил этишни таклиф қилди\n23:41 Россияга мева-сабзавотларни етказиб бериш ҳажми йилига 1 миллиард долларгача оширилади


Эркаклар учун махсус: аразлаган аёлларни уйга қайтариш операцияси - Darakchi\nЭркаклар учун махсус: аразлаган аёлларни уйга қайтариш операцияси\nСУҒДИЁНА 05.03.2018, 11:04\n— Аёлим билан бир-биримизга кўнгил қўйиб турмуш қурганмиз. Ўн йиллик турмушимиз давомида икки фарзандлик бўлдик. Охирги пайтларда қайнотам-қайнонам, қайнакам оиламизга аралашадиган одат чиқаришди. Бир ярим ой олдин эса аёлим болаларни олиб уйига кетиб қолди. Энди ота-онаси мени у билан гаплаштирмаяпти. Борсам, уйидан чиқаришмайди. Икки-уч бор одам юбордим, фойдаси йўқ. Нимамиш, Россияда ишлаган пайтларим қизлар билан юрганмишман. Ҳар ой уйга пул жўнатиб турган бўлсам... Агар қинғир йўлларга юрганимда уларга пул жўната олмасдим-ку! Онам ҳам етмишга кириб қолди. Уларнинг парваришига одам керак. Қолаверса, болаларимни соғиндим. Ажрашишни истамайман, хотинимни қандай қилиб уйга қайтарсам бўлади? Аёл киши рўзғорнинг бор-йўғига кўниб, чидаб ўтириши керакмасми?\nА. Фарғона вилояти\nЭътибор берган бўлсангиз, кейинги икки-уч сонимизда уйдан кетиб қолган келинларнинг қайноналари, турмуш ўртоқларининг мурожаатлари кўпайган. Байрам арафасида руҳшунос Барно ИЛҲОМОВА билан бу муаммонинг ечимини излаб кўришга аҳд қилдик.\n«Хотиним нега ажрашаманга тушиб қолди, тушунмайман?! Ҳе йўқ-бе йўқ уйдан кетишининг сабаби нима?»\nСизни ҳам шу савол ўйлантираяптими? Келинг, гапнинг индаллосини айтамиз: ҳеч бир аёл яхши ҳаётини ташлаб, икки-уч боласини этаклаб, ота уйига кетиб қолмайди. Ахир уйдан аразласа ҳам, қарорида қатъий қолиб ажрашса ҳам, сиздан кўра кўпроқ жабр кўрадиган у. Ота-онасининг уйига бориб яшаш осонмас. Чиққан қиз чиғириқдан нари. Ота-она, ака-ука, янга-келининг қўлию қовоғига қарашга мажбур бўлади. Болаларнинг тарбиясию таъминоти учун ўзини ўққа-чўққа уриши керак. Гарчи қирқ жони бўлса ҳам, бошида паноҳи бўлмаса, нозик хилқат эгасига ёлғиз рўзғорнинг аравасини судраш, болаларни катта қилиш оғирлик қилади. Хўш, нега шунча қийинчиликни била туриб бунга жазм этишади?\nТўғри, орамизда ҳаётга енгил қарайдиган аёллар ҳам бор. Аммо кўпчилик сабр косаси тўлмагунча сабр қилади. Ҳар ненинг чегараси бўлгани каби аёлнинг ҳам метин иродаси чегара билади.\nСиз аёлингизнинг уйдан кетишининг сабабларини излаяпсизми? Тўхтанг, бир ўзингизга назар солинг. Сиздан ўтган хатоликлар ҳам бордир. Ахир оила мустаҳкамлигига аёл ҳам, эркак ўз ҳиссасини қўшиши керак — 50/50! Унинг деворлари дарз кетишида эса сизнинг ҳам ана шундай «ҳисса»нгиз бор.\n«Чидам нелигини билмайди. Рафиқам ношукр!»\nАйрим эркаклар аёлига ана шундай айб қўйишади. Биз — аёлларнинг сабри қошида аслида тоғлар тиз чўкади. Баъзида шошқалоқлик қилишимиз мумкин, аммо гап оила, болалар келажаги ҳақида кетганида тишни тишга қўя оламиз. Аммо қачонгача? Танбал эр нуқул жамиятни ва бошқаларни айблаб оила фаровонлиги учун ҳаракат қилмаса ҳам, хиёнаткор эркак вафо нелигини унутса ҳам, чидаш керакми? Вақтида дазмол қилинмаган кўйлак ёки тайёр бўлмаган овқат учун аёлига қўл кўтаришгача борадиган эркаклар йўқ эмас-ку?! Ҳурматли жаноблар, аёлингиз сабр қилишини истасангиз, унинг сабрига яраша ҳаракатда бўлинг. Хотиним рўзғорнинг кам-кўстига кўнмаяптими, дея дарров уни ношукрликда айбламанг-да, кечагидан кўра кўпроқ меҳнат қилинг. Аёллар табиятига хос нолиш, кўз ёш тўкишларни камчилик сифатида қабул қилманг. Сиз уни овутиб, ҳали ҳаммаси яхши бўлишига ваъда берсангиз ва албатта, лафзингизда турсангиз, у ҳам сизни илҳомлантириб туради.\n«Ота-онаси оиламизга аралашаверади? Энди эса уларнинг панасига яшириниб ўтирибди...»\nҚайнота-қайнонангиз ўз-ўзидан сизнинг турмушингизга бош суқмаган бўлиши аниқ. Демак, оила қўрғони деворларини мустаҳкамлаб олмагансиз. Аёлингизга ё суянчиқ бўлолмаганингиз, ё уни тушунмаганингиз, ё руҳий, моддий эҳтиёжларини қондира олмаганингиз учун ота-онасидан ёрдам олиш барорабарида уларни турмуш аталмиш ғорингизга олиб кирган бўлиши мумкин. Шу ўринда эҳтиёж нима деган саволга жавоб бериб ўтсак.\nЭҳтиёж, бу — қондирилиши керак бўлган истак. Дейлик, сиз чанқадингиз, сув ичмасангиз бўлмайди,бу — эҳтиёж. Ёки кўнгилингиз кабоб тусаяпти. Аммо унинг ўрнига бир коса мастава ичсангиз ҳам, қорнингиз тўяди, бу — хоҳиш.\nАёлларнинг ҳам ўзига яраша психологик ва моддий эҳтиёжлари бор. Уларнинг бўш ўрнини тўлдирмасангиз, одатда ота-онасига юзланишади.\nЮқоридаги мурожаат эгаси хорижда ишлаган пайти қайнота-қайнонаси қизларининг турли муаммоларини ҳал қилиб берган бўлишлари мумкин. Балким куёв хориждан қайтгач ҳам қизининг рўзғорининг катта-кичик ташвишлари уларнинг бўйнида қолгандир? Бу бизнинг тахминларимиз, холос. Аммо бир нарса аниқки, сизнинг оилангизга қайнота-қайнонангизнинг аралашиши бесабаб эмас. Ва бунга ўзингиз ҳам қайсидир маънода йўл очиб бергансиз.\nИккинчи савол — нега айрим аёллар ота-онасининг орқасига яшириниб олишади?\nТурмуш ўртоғига ҳеч қандай гап таъсир қилмагани, оилани асраш учун курашишдан чарчагани учун.\nОта-онасининг олдида боши эгик, тили қисиқ бўлгани туфайли.\nБор-кел ўйинларидан безгани учун. Яъни эрининг ёлғон ваъдаларига учиб уйига қайтади-ю, яна кўп яшамай, эски ҳаммом — эски тослигига амин бўлиб, ота уйига равона бўлади.\nАммо ўзи икки-уч боланинг онаси бўлган аёлнинг бу ҳаракати замирида қандай омил ётса-да, битта нарса бирлаштириб туради — муаммони ўзаро ҳал қила олмаслик, ўзининг нима исташини билмаслик.\n«Мен ажрашишни истамайман!!!»\nЭркаклар мурожаатини шундай якунлашини эшитиш албатта, яхши. Иложи борича оилани асраб қолиш керак! Бироқ нима учун ажрашишни истамайсиз — гап ана шунда. Чунки сабаблар оқибатларни юзага келтиради. Дўппини ерга қўямиз-да, бир мулоҳаза қиламиз. Оилангизни асраб қолишдан мақсадингиз нима?\nУмр йўлдошингиз билан умргузаронлик қилиш, қўша-қариш.\nБолаларингизни соғлом муҳитда катта қилиш.\nОила аталмиш муқаддас қўрғонни асраш.\nОнангизнинг парваришига одам кераклиги.\nРўзғор ишлари қолиб кетаётгани.\nЭнди янги оила қуриш масъулиятини олишни истамаслик.\nМана шу санаб ўтилган мақсадларни белгилаб чиқинг ёки давом эттиринг. Бу ўзингизни тушунишга ёрдам беради. Агар иккинчи бўлимдаги сабаблар сизда кўпроқ кузатилаётган бўлса, яъни оила қадриятларини англамас экансиз, у омонатлигича қолаверади.\nБахтингизга 8 март — Халқаро хотин-қизлар байрами арафасидамиз! Демак, отни қамчиланг. Йилда бир бўладиган шодиёна ҳаққи аёлингизнинг камчиликлари, хатоларига кўз юминг. Ўзингизникиларни тўғирлаш учун эса, аввало, ўзингизга сўз беринг. Энди иложи борича, имкон топиб, рафиқангизнинг бир ўзини ресторан ёки қаҳвахонага таклиф қилинг. «Қачондан бери иккимиз ёлғиз байрам қилмаган эканмиз, у-бу жойларга бормаганимизга ҳам анча бўлибди. Истасанг, гаплашиб оламиз, ёки шунчаки ўтирамиз», денг. Ота-онаси учраштирмайди, гаплаштирмайди деган баҳоналар сизга асло ярашмайди. Ресторан ва қаҳвахоналарда байрам куни одам гавжум бўлади, бу ўз навбатида ўртада эски гаплар эсланиб уриш чиқиб кетишининг олдини олади. Болажонларингиз онасининг қўлларига гул тутқазгач, оилавий муаммоларни эсламай туринг. Чиройи очилгач, оилангизни асраб қолишни чин дилдан исташингизни айтинг. Огоҳлантириб ўтамиз — болаларни ўйлайлик, қўни-қўшни нима дейди, ёшимиз ўтиб кетаяпти, деган гапларни тилга олманг. «Сени севганим, сендек аёлни ҳеч қаердан топа олмаслигимни билганим учун ярашмоқчиман!» денг. Энг тез таъсир қиладиган, аёлнинг юрак-юрагига етиб борадиган гап шу. Агар ўз талаблари, истакларини айтса, кўнглини бўшатиб олсин. Тинглашни, эшитишни ва ёрқин келажакка уни ишонтиришни билинг.\nМабодо, аёлингиз учрашувга розилик бермаса, ундан хафа бўлмасдан, байрам куни гул ва ширинлик кўтариб тўғри кириб боринг. Ишонамиз, оилани асраб қолиш йўлида бундай имкониятни қўлдан бой бермайсиз!


Шифокорлар консилиумида Атамбоевни стационар даволаниш учун касалхонага ўтказишга қарор қилинган.\nҚирғизистоннинг собиқ президенти Алмазбек Атамбоевда зотилжам аниқланганлиги сабабли стационар даволаниш учун давлат хавфсизлик қўмитаси изоляторидан касалхонага ўтказилди. Бу ҳақда қўмита матбуот хизмати хабар берди.\n"29 июнь куни Атамбоев ўзини ёмон ҳис қилаётганидан шикоят қилди ҳамда ундан COVID-19га таҳлил олинди, натижа манфий. Шу куни шифокорларнинг онлайн консилиуми ўтказилганидан сўнг унга икки томонлама зотилжам ташхиси қўйилди", - дейилади хабарда.\nҚайд этилишича, Атамбоев охирги ҳафталарда адвокатлари ва қариндошлари билан бир неча марта учрашган, улар унга атайлабдан қоғоз ва буюмлар беришган.\n"Расмий маълумотларга кўра, Атамбоевнинг адвокати Замир Жоошевда вирусли инфекциянинг айрим аломатлари аниқланган бўлиб, унинг яқин қариндоши Иссиқ-Ота туманидаги касалхонада COVID-19 аломатлари мавжудлиги сабабли даволанмоқда", - дейилади қўмита хабарида.\n23 июнь куни Қирғизистоннинг собиқ президенти Алмазбек Атамбоев жиноятчи Азиз Батукаевни пора эвазига қамоқдан чиқарган деб топилиб 11 йил-у 2 ойга қамоқ жазосига ҳукм қилинганди.


Анжуман 23.07.2020 17:40\nДХА тизими ишламоқда, лекин муаммолар ҳам бор...\nАҳолига янада қулайлик яратиш мақсадида 84 Давлат хизматлари марказида нақд пул қабул қилиш тизими жорий этилди. Бу ҳақда Давлат хизматлари агентлигининг (ДХА) навбатдаги матбуот анжуманида айтилди.\n– Бугунги кунда давлат ташкилотлари ўзларининг электрон маълумотлар базасини шакллантирмоқда, – деди ДХА бошқарма бошлиғи ўринбосари О.Абдуллаев. – Бунинг учун давлат идоралари ва ташкилотларга методик ҳамда техник ёрдам кўрсатилмоқда. Карантин даврида йўлга қўйилган энг муҳим қулайлик – электрон рақамли имзони онлайн олиш имконияти яратилганида бўлди. Ҳозирда чет давлатларда истиқомат қиладиган фуқароларимизга ҳам онлайн электрон рақамли имзони олиш имкониятини яратиш бўйича ишлар олиб борилмоқда. Аҳолига қулайлик яратиш мақсадида 84 Давлат хизматлари марказида нақд пул қабул қилиш тизими жорий этилди.\nКўрсатилган давлат хизматлари учун давлат божи, йиғимлар ва бошқа тўловларни электрон тўлов тизимлари (Click, Payme, Upay, Paynet, Uzcard, Oson, Websum ва барча банк мобил тўлов иловалари) орқали тўлаш мумкин.\nАнжуманда ДХА мутахассиси К.Хўжаевнинг фикрича, тизимда ечимини кутаётган муаммолар ҳам мавжуд.\nЖумладан, Президент ва ҳукуматнинг тегишли қарорларига асосан, давлат органларига давлат хизматларини кўрсатиш учун зарур ҳужжатларни идоралараро электрон ҳамкорлик орқали олиш ва бу ҳужжатларни фуқаролардан талаб этишни бекор қилишни назарда тутувчи маъмурий регламентлар лойиҳаларини ўз вақтида ишлаб чиқмаслик ёки белгиланган муддатларда ҳукуматга киритмаслик ҳолатларига йўл қўйилмоқда.\nХусусан, Соғлиқни сақлаш, Халқ таълими, Олий ва ўрта махсус таълими, Қурилиш, Молия, Ички ишлар вазирликлари, Капитал бозорини ривожлантириш агентлиги фаолиятида бу борада камчиликлар кузатилган. Натижада 2018-2019 йилларда фақат марказлар орқали кўрсатилиш лозим бўлган 9 хизмат ўз вақтида жорий этилмаган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Миллионлаб кредитларни бегона паспортларга расмийлаштирган банкирларнинг кирдикорлари фош этилди\t13:48, 14 май 2016\tЎзбекистон ҳуқуқни муҳофаза қилиш идоралари Қашқадарё вилоятида банк тизимида фаолият юритиб келган жиноий гуруҳни фош этишди. Суриштирувлар натижасида иш юритиш услуби ойдинлашди: Гуруҳга Акциядорлик тижорат “Халқ банки”нинг 52 ёшли раҳбари Юсуп Арзиқулов бошчилик қилиб келган. Бу молиявий найранглар доираси ҳудуддаги 20 дан ортиқ одам, ўнлаб фирмалар, компаниялар, фермер хўжаликларини ўз ичига олган. Бу найранглар йиллар давомида давлат хазинасига юз миллион сўмлаб зиён етказган.\nМаълумки, 2006 йилнинг 23 март куни Ўзбекистон Республикаси Президентининг “Шахсий ёрдамчи, деҳқон ва фермер хўжаликларида чорва молларини кўпайтиришни рағбатлантириш чора-тадбирлари тўғрисида”ги қарори қабул қилинди. Мазкур қарор жойларда аҳолининг турмуш шароитларини яхшилаш, чорвачиликни ривожлантиришда жуда катта аҳамият касб этди. Қанча оилалар шу қарор туфайли ўзининг моддий имкониятларини тиклаб олди. Қарор ижроси юзасидан 2006 йилда Ўзбекистон Республикаси Марказий банки томонидан аҳолига энг кам иш ҳақининг 80 бараваригача бўлган миқдорда кредитлар берилди. Қашқадарё вилоятида бундай кредитларни бериш ваколати ўша пайтларда Юсуп Арзиқулов раҳбарлик қилиб турган “Халқ банки”нинг вилоят филиали зиммасига юклатилди. У зиммасига юклатилган масъулиятли вазифани мўмай даромад манбаи сифатида қабул қилган кўринади. Шу боис ишни қандай қилиб ўз фойдасига ҳал этиш режасини пухта ишлаб чиқди. Унинг бошчилигида бу найрангларни асосан муовини Собир Искандаров, операцион бўлим бошлиғи Ёқубжон Мамашоев, кредит бўлими бошлиғи Ҳамза Назаров, шу бўлимнинг бош мутахассиси Одил Дияров амалга ошириб келган. Бу “хайрли” ишдан “Халқ банки”нинг Қарши шаҳар бўлинмаси масъул ходимлари ҳам четда қолишмади.


«БИЗ РАДИКАЛ ИСЛОМ ВА ЖАНГОВАР АТЕИЗМГА ҚАРШИМИЗ» мақоласи муҳокамада - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\n«БИЗ РАДИКАЛ ИСЛОМ ВА ЖАНГОВАР АТЕИЗМГА ҚАРШИМИЗ» мақоласи муҳокамада\nЧоп этилган 10 Декабр 2015\tКӯришлар: 728\nЭсонбой Мустафоқулов, ишбилармон:\n-Дунёда бўлиб ўтаётган воқеа-ҳодисалар, глобал ўзгаришлар ва геосиёсий мақсадлар кишини жиддий ўйлантириб қўяди. Атроф-жавонибга назар ташласангиз нималар бўлмаётир, дейсиз. Оммавий ахборот воситалари орқали тарқатилаётган сиёсий воқеалар бир-бирига зид. Қай бирига ишонишингни билмайсан, киши.\nШубҳасиз, ҳар бир воқеа ортида бутун бошли миллат ва халқ, қолаверса, давлат тақдири ётибди.\nҲозир идеялар ҳам, идеологлар ҳам кўпайгандан-кўпайди.\nҲар бир хатти-ҳаракатлар ортида у ёки бу тарафлар манфаати ётади. Ҳар ким ўзича – ҳақ. Оддий одамлар кимга ишонишни билишмайди. Беҳуда калтак оддий ва содда одамлар бошида синаётир. Бутун бошли мамлакатлар, халқлар ва миллатлар тақдири кўкка соврилаётир.\nДунёнинг қудратли, ҳаммага маълум ва машҳур давлатлари ўз фойдаларига қаратилган мақсадлари йўлида геосиёсий жанг олиб боришмоқда.\nБу дайри фанода умргузаронлик қилувчи барча ҳалқларга эса, тинчлик, осойишталик ва фаровон ҳаёт керак.\nТинчлик Худонинг беқиёс неъмати эканлиги асрлар давомида ва айниқса, бизнинг замонамизда ўз исботини топаётир. Бу исбот талаб қилмайдиган буюк ҳақиқатдир.\nХудога шукр қиламанки, бизнинг жонажон Тожикистонимиз тинч, халқ эса, хотиржам ва осойишта ҳаёт кечирмоқда. Бу осойишта ҳаёт ўз-ўзидан вужудга келмаганлигини ҳамма яхши билади.\nМамлакатимиз сарвари, муҳтарам Эмомали Раҳмон Жаноби олийларининг оқилона сиёсати ўлароқ, бугун осойишта ҳаётга эришганлигимизни ҳеч ким эсдан чиқармаслиги лозим.\nМуҳтарам Президентимиз доимо сиёсий зийракликка ундаб келадилар.\nХалқнинг сиёсий саводини ошириш борасида, маҳаллий ахборот воситаларининг роли беқиёс эканлигини ҳеч қачон унутмаслигимиз керак.\nАйниқса, сиёсий воқеалар шарҳи холислик мезонлари руҳида таҳлил қилинса, бу айни муддаодир.\nМен севимли газетамиз «Халқ овози»да, таниқли сиёсатчи Тожикистон Халқ демократик партияси раиси ўринбосари Саидмурод Фаттоҳзоданинг, «Азия-плюс» газетаси мухбири билан қилган суҳбатини зўр қизиқиш билан ўқиб чиқдим. Мақола «Биз радикал Ислом ва жанговар атеизмга қаршимиз», деб номланганди.\nРости гап, кейинги пайтларда бундай таҳлилий ва холисона руҳда ёритилган мақола ўқимагандим.\nМақолада келтирилган фактлар, таҳлиллар менга маъқул бўлди. Халқнинг кўнглидаги гаплар. Айниқса, суҳбат асносида ёзилган мақолани «Халқ овози» газетаси орқали ўз она тилимизда ўқишнинг гашти бўлакча бўларкан. Бунинг учун газета раҳбариятига ва унинг ходимларига ташаккурлар айтаман. Худди шу руҳда ёзилган мақолаларни доимо бериб борсаларингиз яхши бўларди. Чунки ҳар хил олди-қочди гаплардан кўра, таниқли сиёсатчилар, юртимизнинг таниқли кишилари номидан, аниқ ҳаётий фактларга асосланган, илмий ва сиёсий оммабоп мақолалар, халқимизнинг сиёсий онгини ўстиришда беқиёс рол ўйнайди.\nХолисона айтилган тўғри гап одамнинг кўнглини хотиржам қилади. Келажакка умид билан қарашга ундайди.\nГулчеҳра Сотиболдиева, журналист:\nБу мисралар менинг ҳаёт шиоримга айланиб улгурган. Шу тўрт мисрада ибрат олгулик, оламжаҳон маъно бор. Халқ орасида бу дунё беш кунлик деган ибора юради.\nШу беш кунлик ҳаётда ким нимани истаса, шунга эришаркан. Шубҳасиз, истаган нарса билан одам ўз мақсадига етади. Гулдурос солиб ўтаётган умр икки хилда эзгулик ва залолатда кечиши сир эмас.\nТожикистон шарафли халқининг истаги тинчлик ва осоишта ҳаёт эди, у шунга эришди.\nТожикистон осмонини хатар ва зулмат эгаллаб, унинг муқаддас тупроғида қонли жанглар бошланиб кетиб, юрт абгор ҳолатга тушиб қолганида, халқ сарварсиз қолиб, бегоналар оралаганида, ўзининг оқилу доно раҳбари бўлишини чин юракдан истаган эди. Кўпнинг дуоси ижобат бўлади, дейдилар. Бу мазлум халқ ўзининг оқилу доно раҳбарига ҳам эришди.\nБу раҳбар эса, Парвардигорнинг қудрати ила юртга тинчлик олиб келди.\nКўпчилик ҳикмат истади, дунё унга ҳикмат бўлиб намоён бўлди.\nТожикистон мустақил бўлганига 25 йил бўлаётир. Йигирма беш йил мобайнида юртда катта ўзгаришлар рўй берди.\nДунёнинг халқаро ташкилотлари, хусусан, БМТ пештоқида жонажон Тожикистонимиз байроғи ҳилпираб турибди.\nТожикистон дунё ҳамжамиятида ўз овозига эга бўлди. Айни пайтда, айниқса, тинчлик барқарорлиги борасида, дунёда глобал масалага айланиб бораётган сув муаммолари ечимида Тожикистон Президенти Эмомали Раҳмон ташаббуслари инобатга олинди ҳамда қимматли ва муҳим ҳужжат сифатида қабул қилинди.\nТожикистон тарихида йигирманчи асрнинг сўнгги йилларида Тожикистон Ислом тикланиш партияси вужудга келди. Бу партия номусулмон бўлган Европа давлатларининг бирида эмас, тўқсон тўққиз фоиз аҳолиси мусулмон бўлган Тожикистонда, мусулмончилик арконлари тўлиқ бажарилаётган, халқнинг ҳаёти тўлиқ мусулмончиликка асосланган, ота-боболари мусулмон бўлиб яшаб ўтган ва унинг тарихи минглаб йилларга бориб тақаладиган юртда пайдо бўлиши аввалига ғалати туюлмади...\nАсли мусулмон бўлган халққа Ислом партияси керакмиди?!\nБизга ота-боболаримиз ёшлигимизданоқ мусулмончилик қоидалари, ахлоқ-одоби борасида таълим бериб келишган. Бизнинг миллийлигимиз, ҳаёт тарзимизнинг ўзи мусулмончилик бўлса, бошқа нима керак.\nКейинги йиллар таҳлилига кўра, Ислом партиясининг пайдо бўлиши одамларни тоифаларга бўлиб юборди. Юртда ҳар хил оқимларнинг вужудга келишига хизмат қилди. Аксинча, Ислом таълимоти мусулмонларни бирликка чақиради.\n«Халқ овози» газетасида «Биз радикал ислом ва жанговар атеизмга қаршимиз» мақоласини ўқиб чиқдим.\nСаидмурод Фаттоҳзода билан уюштирилган суҳбат ва унда баён қилинган фикрлар менга маъқул бўлди.\nВатанимиз тарихига оид воқеалар жуда тўғри таҳлил қилинибди. Газетада шундай мақолалар сонини кўпайтириш керак. Севимли газетамизнинг тиражи бундан ҳам зиёд бўлсин. Газета раҳбарияти ва ходимларидан миннатдорман. Газета саҳифалари кейинги пайтлар ўқимишли бўлиб бораётганлигидан хурсандман. Газета халқники, юқоридаги мақола каби халқ дилидагини ёзинглар.\nТожикистон Халқ демократик партияси Жаббор Расулов ноҳияси бўлими тарғибот ва ташвиқот ишлари бўйича етакчи мутахассиси:\n-Давримиздаги энг долзарб саволларга жавоб топилган, кўпчиликни қизиқтираётган энг муҳим масалалар ҳақида ётиғи билан асосли фикр юритилган, атрофлича мушоҳада қилинган... Мен партиямиз Раисининг биринчи муовини ҳурматли Саидмурод Фаттоҳзоданинг матбуотда эълон қилинган фикрлари билан танишар эканман, ана шундай хулосага келдим.\nМасалан, Саидмурод Фаттоҳзода журналистнинг саволига жавоб берар экан, партиямиз фаолиятининг ошкора ва оммавий бўлишига эришилганини алоҳида таъкидлаган. Айнан бизнинг бўлимимиз мисолида ҳам ошкоралик ва оммавийликка интилишнинг нақадар самарали бўлиши мумкинлигини кўриш мумкин. Биз тарғибот ва ташвиқот ишларини юритар эканмиз, бажарилаётган ҳар бир ишимиз тўғрисида одамларга аниқ маълумотлар етказишга ҳаракат қиламиз. Бизнинг мақсадимиз бунёдкорлик, юртимиздаги ҳар бир инсоннинг яхши яшаши учун имкониятлар яратиш, жамиятда учрайдиган камчиликларни йўқотиш эканлигини англаган одамларнинг партиямизни қўллаб-қувватлаётганликлари, албатта, қувончлидир.\nАна шу қўлловнинг ёрқин мисолини парламент ва маҳаллий мажлисларга бўлиб ўтган сайловларда баралла кўрдик. Мамлакатимизнинг бошқа жойларида бўлгани каби бизнинг ноҳиямизда ҳам аксарият сайловчилар партиямиз мақсад ва маромларини тўғри, деб топишган ҳолда, номзодларимизга овоз беришди.\n-«Биз айнан юзма-юз мунозара халққа ҳар қандай қийинчилик ва муаммоларни самарали тарзда ҳал қилиш имконини беради, деб ҳисоблаймиз»,- дейди ҳурматли Саидмурод Фаттоҳзода. Шу ўринда мен айрим партияларнинг фақат сайловлар давридагина одамлар билан учрашувлар ўтказиш учун интилишлари ҳақида ўйлаб қолдим. Биз эса, ҳар доим аҳоли, сайловчилар билан мулоқотда бўламиз. Юзма-юз учрашувларда бериладиган ҳар бир саволни эътибор билан тинглаб, уларнинг биронтаси ҳам жавобсиз қолмаслигига интиламиз. Баҳс ва мунозаралардан ҳеч қачон чўчимаймиз. Чунки ўз ишини ҳақ билган инсон бўладими, партия бўладими, ҳар қандай ҳолатда дадил мунозарага кириша олади.\nАна шундай баҳс ва мунозаралар давомида бизга қараганда бошқача фикрлайдиган кишиларнинг сўзларини ҳеч қачон бўлмаймиз. Қайтага уларнинг фикри маъқул бўлса, айнан, ўша маъқул жиҳатларини таъкидлаб ўтамиз. Аксинча, сўзлаётган кишининг қарашларидаги асоссиз, бўш, жамият учун фойда ўрнига зарар келтирувчи жиҳатларни сезсак, ҳеч бир қизишмасдан, асосли исботдалиллар келтирган ҳолда, унга қарши фикримизни билдирамиз. «Биз радикал ислом ва жанговар атеизмга қаршимиз» сарлавҳаси билан берилган партиямиз етакчиларидан бирининг фикрлари ҳам қилаётган ишимизнинг тўғрилигини кўрсатади. Жумладан, у суҳбатда «ТИТП тўғрисида мен ўзимнинг ОАВда босилган «Бизнинг сайловимиз қандай маънога эга?» сарлавҳали мақоламда ёзган эдим. Унда коммунистик ва исломий ғоя ҳақида гап кетганди, моҳиятига кўра ҳар икки идеология ҳам мутлақликни истайди. Улар бошқача фикрлашни эшитишни ҳам исташмайди. Ўтган асрнинг охирида Тожикистонда юз берган фуқаролик урушининг сабабларидан бири ҳам бу икки идеология - коммунистик ва сиёсий Ислом ғояларининг урушидир. Идеологиянинг қарама-қарши туриши давлат тизимларининг фалажлашуви ва фуқаролик урушига олиб келди», деган мулоҳазалар бор. Бу мулоҳазалар ҳам бизнинг фаолиятимиз тўғри эканлиги исботи эмасми?\nМиср ва Суриядаги воқеалар ҳозирги кунда фақат ўз тинчлигини эмас, балки дунё тинчлигини ҳам ўйлайдиган ҳар бир онгли инсонни ташвишга солаётганлиги тайин гап. «Яқин Шарқ ва Шимолий Африка воқеалари, албатта, мамлакатимиздаги динга эътиқод қўйган кишилар кўнглига жиддий таъсир кўрсатади. Чунки улар Ислом дини шиори остида очиқдан-очиқ аҳолини террор қилишни ва ўрта асрларга хос даҳшатли қотилликларни ўз кўзлари билан кўришди», деб мулоҳаза юритилган «Биз радикал ислом ва жанговар атеизмга қаршимиз» сарлавҳали суҳбатда. Жорий йил сентябрь ойида бизнинг мамлакатимизда ҳам ана шундай даҳшатли қотилликлар юз бермадими? Қўй терисини ёпинган бўри – мамлакат Мудофаа вазирининг собиқ ўринбосари ўзининг жирканч мақсадлари йўлида не-не инсонлар қонини тўкмади. Энди ўйлаб кўрайлик, агар ҳуқуқ-тартибот соҳасида фаолият юритаётган инсонлар сал ғафлатда қолишганда, бизнинг юртимизда ҳам минг-минглаб бегуноҳ одамларнинг қони тўкилмасмиди? Уйларга ўт қўйилиб, одамлар тинч жой излаб, кўч-кўронини кўтаришмасмиди? Бу воқеалар Ислом динини ниқоб қилиб олган, аслида мақсади ҳокимиятни эгаллаб, айшини суриш бўлган манфурлар борлигини яна бир бор кўрсатди. Тожикистон тинчини, осойишталигини, тараққиётини ўйлаган ҳар бир инсон, у бизнинг партиямиз сафида бўладими-йўқми, террорчи ва бузғунчиларга қарши қатъий курашиши зарур, деб ўйлайман.\n«Биз радикал ислом ва жанговар атеизмга қаршимиз» сарлавҳали суҳбатдаги ҳурматли Саидмурод Фаттоҳзоданинг фикр-мулоҳазалари, мушоҳадалари, журналистнинг, ҳатто, қалтис саволларига ҳам берган асосли жавоблари ҳар биримиз учун ўрганишга лойиқ, деб ҳисоблайман. Бу ҳурматли Президентимиз, миллат пешвоси Эмомали Раҳмон Жаноби олийларининг атрофларига ҳар биримизни жипслашишга, у кишининг юрт ва халқ манфаатлари йўлида олиб бораётган эзгу ишларини амалга ошишига ҳисса қўшишга чорлайди.\nХўжанд Давлат университети ботаника ва ўсимликшунослик кафедраси ўқитувчиси:\n-Мен «Биз радикал Ислом ва жанговар атеизмга қаршимиз», сарлавҳали суҳбатнинг ҳар бир нуқтасини қизиқиб, эътибор билан ўқиб чиқдим. Ҳурматли Саидмурод Фаттоҳзода жуда тўғри, ҳақ гапларни айтган. Масалан, мен у кишининг Президентимизга Миллат пешвоси унвонини бериш тўғрисидаги фикрларини тўла ёқлайман. Ҳа, чиндан ҳам уларнинг давлатчилигимизни барқарор этишдаги қўшган ҳиссаларига қараб баҳо бериш шарт ва зарур.\nМен, асосан, истиқлол даврида ўсиб-улғайдим, таълим олдим. Мана, ҳозир илмий ишимни ёқлаш арафасида турибман. Азиз юртимиз – Тожикистоннинг тараққий топиши йўлида илм билан хизмат қилмоқчиман.\nБаъзан ўйланиб қоламан, агар юртимизда тинчлик, осойишталик бўлмаса, мен – оддий бир қишлоқ йигити олим бўла олармидим? Айтинглар, ана шу тинчликни ўрнатишда, шаҳар ва қишлоқларни қайтадан обод этишда, қўшни мамлакатларга қочиб кетган минглаб юртдошларимизни қайтариб келишга ким бош-қош бўлди? Ҳа, албатта, Миллат пешвоси Эмомали Раҳмон бош-қош бўлдилар. Давлатимиз раҳбарининг доно сиёсати туфайли биз ёшларга ўқиш, илм олиш учун барча зарур шароитлар муҳайё этилди. Ёшлар фақат Тожикистонда эмас, балки дунёнинг турли мамлакатларида таҳсил олиш имкониятларига эга бўлишди.\nЛекин айни бир пайтда тўқликка шўхлик қилаётган айрим ёшлар ҳам йўқ эмас. Кимдир гиёҳвандликдай боши берк кўчага кириб кетмоқда, кимдир қалби нопок одамларнинг алдовига, макр-ҳийласига учиб, разил ниятли шайтонлар сафига қўшилиб қолмоқда.\n«Мамлакат ташқарисида худди ўтган асрнинг 90-йилларидаги каби юртимизнинг ички вазиятини, тинчини бузишдан манфаатдор бўлган доиралар ҳалигача бор. Улар Тожикистонни террор, зўравонлик ва радикализм манбаига айлантиришни исташади. Бу кучлар ўзларининг геосиёсий ва геостратегик мақсадларини амалга ошириш йўлида жамиятдаги бузғунчи табақалар орасидан суянчиқ излашлари табиийдир. Мисол учун, узоққа бориш шарт эмас. Бизга қўшни Афғонистонда ҳамда Ироқу Сурияда экстремист ва террорчи гуруҳларнинг катта сони йиғилди, улар террорчилик ва бузғунчилик амалларини бажариш учун ўз манфаатини кўзлаган доиралар томонидан мўмай маблағ билан таъминланадилар». Ҳурматли Фаттоҳзоданинг бу сўзлари ёшларимизни ҳушёрликка чақириши зарур, деб ўйлайман. Мен дарс жараёнида, дарсдан ташқари талабалар билан олиб борадиган суҳбатларимда ҳам, албатта, бу асосли мушоҳадалардан фойдаланишга ҳаракат қиламан.\nТўғри, кўпчилик талаба ёшларимиз дунёқараши кенг, оқ-қорани таниган йигит-қизлардир. Лекин шоли курмаксиз бўлмайди, деганларидек, ҳали ғўр, билар-билмас кимнингдир пуч ғоясига эргашиб кетадиган ё пулга учадиган ёшлар ҳам йўқ эмас. Ҳозир Сурияда урушаётган одамлар орасида Тожикистондан ҳам кетганлар борлиги сир эмас-ку! Мен талабаларимга доимо ҳушёр бўлишни, қора ниятли одамлар домига тушиб қолмасликларини уқтириб келаман. Ва яна уларга ўзларининг дўстлари, танишларига ҳам террорчи ва бузғунчи гуруҳларнинг аслида қандай ёмон ниятда эканликларини, агар улар Ислом номидан гапирсалар ҳам, сўзларига қулоқ солмасликни тушунтириб боришларини сўрайман. Аслида Ислом дини қоралайдиган жиноятларни содир этаётган, болалар, аёллар, қарияларнинг, бегуноҳ одамларнинг қонини тўкаётганларнинг гаплари ғирт ёлғон эканлигини мисоллар билан тушунтираман.\nВа энди бу каби тушунтириш ишларимда, ёшлар билан мулоқотларда «Биз радикал ислом ва жанговар атеизмга қаршимиз» сарлавҳали суҳбат асқотади, деган фикрдаман.\nСизнинг IPнгиз: 3.231.228.109\nБугун: 22-10-2019 11:43:44


Владимир Гуржий: Жаҳон бозорида олмага бўлган талабнинг 60 фоизи "Роял Гала" навига тегишлидир • EastFruit\nБош саҳифа › Янгиликлар › Владимир Гуржий: Жаҳон бозорида олмага бўлган талабнинг 60 фоизи «Роял Гала» навига тегишлидир\nВладимир Гуржий: Жаҳон бозорида олмага бўлган талабнинг 60 фоизи «Роял Гала» навига тегишлидир\nМуаллиф: EastFruit 7 Сен 21 10 Сен 21 06\nБугунги кунда жаҳон олма бозори талабининг 60%и «Роял Гала» нави ҳиссасига тўғри келади. Қолган талаб эса «Фужи», «Голден», «Ред Делишез», «Грэнни Смит» ва «Ред Жонапринц» навлари улушига тегишлидир. EastFruit таҳлилчиларининг маълумотларига кўра, мавсум кечроқ бошланганига қарамай, «Гала» навининг биринчи партиялари нархи ўтган йилгидан анча паст. Украина ва Молдовада ушбу навнинг ўртача нархи ўтган йилга нисбатан 20% арзонлашган, Россияда эса деярли икки баравар пасайиб кетди.\nШу билан бирга, экспорт маҳсулот якуний истеъмолчига етиб боргунга қадар барча технологик операциялар олмани етиштириш, сақлаш ва ташиш пайтида ўта қатъий бажарилса – ишлаб чиқарувчи компаниянинг экспорт стратегияси айнан истеъмолчи эҳтиёжларини қондиришга қаратилган бўлсагина муваффақиятли кечади.\nБундай фикрни USPA Fruit (Украина) компанияси раҳбари Владимир Гуржий «Олма экспорти: A дан Я гача» деб номланган вебинар чоғида билдирди. Тадбир ташкилотчиси Украина мева-сабзавотчилик бизнесини ривожлантириш лойиҳаси (UHBDP)дир. Бугунги кунда USPA Fruit жаҳоннинг 25 минтақасига, хусусан, Форс кўрфази, Жануби-Шарқий Осиё, Aфрика ва Европа Иттифоқи мамлакатларига олма етказиб беради, деб хабар бермоқда EastFruit.\nОлма етиштирувчиларнинг экспорт стратегияси якуний истеъмолчилар эҳтиёжларини қондиришга қаратилган бўлиши керак\nВладимир Гуржий таъкидлаганидек, экспорт – бу олма етиштирувчилар учун бугунги кунда ушбу меванинг барча навлари керагидан ортиқча етиштирилиши кузатилаётган Украина бозорини енгиллатишнинг ягона йўлидир. “Шунга кўра, Украинада олма арзон нархларда сотилган тақдирда ҳам, ички бозорнинг барибир бундай катта ҳажмларга эҳтиёжи йўқ. Дарвоқе, бизнинг компания таҳлилчилари дастлабки маълумотларни таҳлил қилиб, шундай хулосага келишди: бу йил Украина товар-олманинг рекорд даражадаги ҳосилини кутиши мумкин», дейди бозор иштирокчиси.\nШу билан бирга, Владимир Гуржийнинг фикрича, экспорт – бу миллий ишлаб чиқарувчининг маҳсулотлари ташқи бозорга сотиш мақсади билан тўқнаш келганда, техник ҳодиса эмас, аксинча, якуний истеъмолчининг эҳтиёжини қондиришга йўналтирилган бу жараёндаги барча иштирокчиларнинг модели ҳисобланади. «Яъни, кейинчалик бу олмани айнан охирги бўлиб истеъмол қилган киши унинг сифатидан максимал даражада қониқиши керак. Ва бу украиналик олма етиштирувчилар ишлаб чиқиши керак бўлган экспорт стратегиясининг шаклидир”, дейди USPA Fruit раҳбари.\nБундан ташқари, Владимир Гуржийнинг сўзларига кўра, бундай стратегия экспортёрга қўйиладиган минимал талабларни, етказиб бериш тақвимини шакллантиришни, олманинг устувор ассортиментини аниқлаш ва унинг товар хусусиятларини белгилаш, шунингдек, жаҳон бозорларида украина олмасини нархлаш қоидалари ҳамда нарх конъюнктурасини жамлаши керак.\n«Aгар экспортдаги минимал талаблар ҳақида гапирадиган бўлсак, шуни англаш лозимки, экспортёр олма етиштирувчи бўлиши шарт эмас. Лекин бу ҚҚС ёки бошқа солиқларни тўловчи банк ҳисобрақамлари билан расмий рўйхатдан ўтган компания бўлиши керак.\nЭкспортёрлик – бу хоҳишдан кўра кўпроқ ҳозирликдир, чунки, бу икки босқич ўртасида муайян бир йўлни босиб ўтиш керак бўлади. Олма боғини барпо этиш босқичидаёқ, боғбон келгусида ўз маҳсулотини қандай сотиши ҳақида тушунчага эга бўлиши керак. Ва агар у экспорт йўлини танласа, етиштираётган навлари ташқи бозорда харидоргир бўлиши лозим”, дейди Владимир Гуржий.\nҚайси олма навлари муваффақиятли экспорт қилинади?\nБугунги кунда барча украиналик олма етиштирувчилар «Роял Гала» экспорт учун истиқболли нав, деган фикрда», дейди Владимир Гуржий.\n«Бу нав, аслида, «ўзини-ўзи сотади». Шу билан бирга, «Роял Гала» нима эканлигини барча билади, лекин уни камчилик қизил чизиқли «Гала» навли олма деб атайди. Импортёрлар сўровларининг аксарияти 100/113/125 калибрли «Роял Гала» олмасига тегишлидир. Бу рақамлар ҳар бир бушель учун 18 кг нетто вазнга эга доналар миқдорини билдиради. Бундан ташқари, импортёрларни, асосан, 70% рангга эга олмалар қизиқтиради.\nФақат «чизиқли» «Роял Гала»га талаб борми? Йўқ. Aммо бозорда бошқа олма «чизиқли» олма захиралари тугагачгина сотилади. Бугун жаҳонда «Роял Гала» навининг «чизиқсиз» клонларидан боғлар яратиш бўйича жиддий тренд кузатилмоқда. Aммо мен шошилмасликни маслаҳат берардим, чунки, Украинада бундай клонлар қиммат олма сифатида намоён бўлади ва масалан, БAA бозоридаги фақат «Ред Делишез» турига ўхшаш олмага жаҳон бозорларида талаб кам», дейди USPA Fruit раҳбари импортёрлар талабининг нюансларини тушунтирар экан.\nУмуман олганда, USPA Fruit компаниясининг экспорт тажрибасига таянган ҳолда Владимир Гуржий ташқи бозорда олмага бўлган талабнинг 60 фоизини айнан «Роял Гала» эгаллаганини қайд этмоқда. Табиийки, талабнинг ярмидан камини бошқа турдаги олма навлари ташкил қилади. Хусусан, бу 60%дан ортиғи қизил ранг билан қопланган «Фужи» навидир. Шу билан бирга, бундай олма чизиқлими-чизиқсизми, экспорт муваффақиятли кечишида мазкур жиҳат «Роял Гала» нави каби муҳим эмас. Чунки, бу олма Жануби-Шарқий Осиё мамлакатларига экспорт қилинади, у ерда олманинг чизиқлари бор-йўқлиги муҳим аҳамиятга эга эмас.\n«Голден» нави ҳам олманинг машҳур экспорт нави ҳисобланади. У экспорт бозорига қараб, сариқ ёки яшил бўлиши мумкин. Масалан, сариқ олма Швеция, Испания ва Саудия Aрабистонида яхши сотилмоқда. «Шу билан бирга, бу олма ранглари светофорга ўхшаб қолмаслиги учун эҳтиёткорлик билан сараланиши керак. Яъни, битта партия, айтайлик, фақат сариқ бўлиши мумкин ва унга яшил олмалар қўшилиб кетмаслиги керак”, дейди бозор иштирокчиси.\nШунингдек, Владимир Гуржий «Ред Делишез» ва «Грэнни Смит» навларини экспорт учун жуда яхши истиқболга эга деб ҳисоблайди. Олманинг охирги нави фақат яшил рангда бўлиши – унда бирор-бир сарғиш белгилар бўлмаслиги керак.\nБундан ташқари, «Ред Жонапринц» нави экспорт бозорларида доимий талабгир.\n«Умуман олганда, жаҳон бозорида энг кўп талаб қилинадиган навларнинг бу рўйхати украиналик боғбонларнинг бизнесни янада муваффақиятли олиб бориш учун қайси кўчатларни экиш кераклиги ҳақидаги саволига жавобдир», дейди USPA Fruit раҳбари.\nШу билан бирга, унинг қайд этишича, олманинг муваффақиятли экспорти барча технологияларни муросасиз жорий этиш ва жараёндаги барча иштирокчиларнинг тенг жавобгарлигига боғлиқдир.\n«Технология – якуний истеъмолчига олма ёқишининг аниқ кафолати ҳисобланади. Шу билан бирга, у олма етиштирувчи учун масъулият бўлиб, импортёрга тегишли ҳолатда етказиб берилишининг кафолатидир. Ўз маҳсулотингизни рампадаёқ унутиш ҳақидаги гапларни ёддан чиқаришингиз керак – жаҳонда бундай ишлашмайди. Олмани импортёр етиштирмаган ва у якуний истеъмолчига сифат учун жавоб бера олмайди – бу масъулият фақат олма етиштирувчи зиммасидадир. Шу билан бирга, экспортнинг бошқа жараёнларини барча иштирокчилар – импортёрлар, ишлаб чиқарувчилар ва экспортёрлар ўртасида тенг бўлиш керак. Бу тенг жавобгарликдир ва бу ерда ҳар кимнинг ўз звеноси бор» дея хулоса қилди Владимир Гуржий.


ЎзА - Хитойдан замонавий технология ва тут кўчатлари келтирилади\nХитойдан замонавий технология ва тут кўчатлари келтирилади\n03.07.2017 16:05 Чоп этиш версияси\n«Ўзбекипаксаноат» уюшмасида хитойлик ишбилармонлар билан учрашув бўлиб ўтди.\nУчрашувда Ўзбекистон билан Хитой ўртасида ҳамкорлик тобора мустаҳкамланиб бораётгани, давлатимиз раҳбарининг Хитой Халқ Республикасига давлат ташрифида эришган келишувлар изчил амалга оширилаётгани қайд этилди. Савдо-иқтисодий алоқаларни янада ривожлантириш доирасида ипак қурти уруғи етиштириш, пиллани қайта ишлаш ва тайёр маҳсулотларни бозор талабларини ўрганиш асосида экспорт қилиш имкониятларини кенгайтириш, ўзаро манфаатли ҳамкорликни ривожлантириш масалалари муҳокама қилинди.\n«Ўзбекипаксаноат» уюшмаси бошқаруви раиси Баҳром Шарипов тизимдаги корхона ва ташкилотларга 2023 йилгача қатор имтиёзлар берилгани, хорижий инвестициялар жалб этилишини рағбатлантиришга қаратилган изчил чора-тадбирлар туфайли қулай ишбилармонлик муҳити таъминланаётганини таъкидлади. Зеро, пиллачилик тармоғига жалб этиладиган хорижий мутахассисларга консуллик ва бошқа йиғимлар ундирилмасдан кириш визалари расмийлаштирилади. Давлат божи ундирилмасдан кўп марталик визалар бериш, муддатини узайтириш, вақтинча яшаш жойида вақтинча рўйхатдан ўтказиш ва муддатини узайтириш амалга оширилади.\nПрезидентимиз Шавкат Мирзиёевнинг шу йил 29 мартдаги «Ўзбекипаксаноат» уюшмаси фаолиятини ташкил этиш чора-тадбирлари тўғрисида»ги қарори тизимдаги бу имкониятларнинг жорий этилишида дастуриламал бўлаётир.\n– Ўзбекистонга инвестиция киритиш биз учун жуда қулай, – дейди «Цинг» ипак ва тайёр маҳсулотлар ишлаб чиқариш компанияси директори Чен Ю Ми (Хитой). – Мамлакатингизда соҳани ривожлантириш учун кенг имкониятлар мавжуд. Биз яқиндан ҳамкорлик қилишга, замонавий бўяш технологияларини киритишга тайёрмиз.\n– Биз тут плантациялари яратиш билан шуғулланамиз, – дейди «Син Фу» компанияси бош директори Су Пинг Хуа (Хитой). – Ўзаро манфаатли ҳамкорликни йўлга қўйиш мақсадида Сурхондарё, Бухоро ва Фарғона вилоятларидаги тизим корхоналари фаолияти билан батафсил танишдик. Шароитлар бизга маъқул келди. Кузда юртингиз иқлим шароитига мос келадиган уч турдаги тут кўчатларидан 10 миллион дона етказиб беришга келишиб олдик.\nУчрашувда жорий йилда уюшманинг Хитойдаги ҳамкорлари томонидан 276 миллион доллар миқдоридаги инвестиция киритилиши кутилаётгани қайд этилиб, ўзаро манфаатли ҳамкорликни янада ривожлантириш истиқболлари юзасидан фикр алмашилди.


«Навоийазот»да учта йирик лойиҳа амалга оширилмоқда / Ўзбекистон янгиликлари, энг сўнгги хабарлар\nСИЁСАТ 0 Шархлар 749 кўрилди\n«Навоийазот»да учта йирик лойиҳа амалга оширилмоқда\nПрезидентимиз Навоий вилоятига ташрифи доирасида "Навоийазот" акциядорлик жамиятига ҳам борди. Бу ҳақда Президент матбуот хизмати хабар қилди.\nМаълумки, “Навоийазот” 1964 йилда ишга туширилган. Корхонада қишлоқ хўжалиги, нефть-газ тармоғи, энергетика ва тоғ-кон саноати эҳтиёжи учун 70 турдан зиёд маҳсулот ишлаб чиқарилади. Вақт ўтиши билан технологик ускуна ҳамда қурилмалар жисмонан ва маънан эскирди, кўп миқдорда электр энергияси ва бошқа табиий ресурсларни сарф қилиш эвазига маҳсулот ишлаб чиқара бошлади. Бу жиҳатлар эътиборга олиниб, корхонада босқичма-босқич модернизация ишлари амалга оширилмоқда.\nПоливинилхлорид, каустик сода ва метанол ишлаб чиқариш лойиҳасининг умумий қиймати 500 миллион АҚШ долларидан ошади. Қурилиш ишларини Хитойнинг “China CAMC Engineering CO. LTD” ва "HQC (Shanghai)" компаниялари консорциуми ҳамда юртимиз мутахассислари амалга оширмоқда.\n“Навоийазот” акциядорлик жамиятининг мавжуд энергия сарфи юқори бўлган аммиак ишлаб чиқариш 1-2 навбатлари эксплуатациядан чиқарилмоқда. Хусусан, аммиак ва карбамид ишлаб чиқариш бўйича умумий қиймати 985 миллион АҚШ долларидан зиёд бўлган лойиҳа амалга оширилмоқда. Қурилиш ишлари якунлангач, бу ерда йилига 660 минг тонна аммиак, шунингдек, 577,5 минг тонна карбамид олиш, улардан тайёрланадиган минерал ўғитлар турини ошириш имконияти пайдо бўлади. 491 иш ўрни яратилади.\nЯпониялик ҳамкорлар - “Mitsubishi Heavy Industries, Ltd” ва “Mitsubishi Corporation” билан биргаликда барпо этилаётган мажмуани 2020 йилда фойдаланишга топшириш кўзда тутилган.\nАкциядорлик жамиятининг азот ишлаб чиқариш бўйича эски 1-2 навбатлари ҳам эксплуатациядан чиқарилмоқда. Яъни, жорий йил яна бир лойиҳа – азот кислотаси ишлаб чиқариш мажмуаси қурилишини ниҳоясига етказиш режалаштирилган. Умумий қиймати 216,6 миллион АҚШ долларига тенг бу ишлаб чиқариш объекти Швейцариянинг “CASALE SA” компанияси томонидан бунёд этилмоқда. Бу ерда йилига 500 минг тонна маҳсулот тайёрлаш мумкин бўлади. Шунингдек, 122 та янги иш ўрни яратилади.


19.03.20 13:49\tmsk\nМосква соғлиқни сақлаш департаменти матбуот хизмати фотосурат\nМосква касалхонасида коронавирус ташхиси билан ётқизилган 79-ёшли аёл вафот этди, деб хабар беради ТАСС вирусни назорат қилиш тезкор штабининг хабарига таянган ҳолда.\nБу Россияда бундай ташхис билан вафот этган биринчи одамнинг қайд этилишидир. Манбага кўра, улуғ ёшдаги аёл аввали хусусий клиникада даволанган, коронавирус ташхиси аниқланганидан кейин у №2 инфекция шифохонасига ётқизилган. Штабда аёлнинг қатор сурункали касалликлар билан оғриганини таъкидлайдилар.\nХабарда аёлнинг ўлимига айнан коронавирус сабаб бўлганига аниқлик киритилмаган.\nРФ Соғлиқни сақлаш вазирлигининг маълумотларига кўра, 18 мартга келиб Россияда 147 та инфекция ҳолати рўйхатга олинган. Коронавирус билан оғриган бир неча одамнинг саломатлиги тикланган. Мониторинг ва профилактика доирасида 122 минг одам текширувдан ўтказилган.\nБошқа мамлакатларда бўлгани каби, Россияда ҳам вирусга қарши кураш доирасида маҳаллий оммавий тадбирлар бекор қилинган. «РИА Новости» агентлигининг ҳукуматдаги манбасига кўра, бу каби чоралар бутун мамлакат миқёсида кўлланиши мумкин.\nКоронавирус эпидемияси Хитойнинг марказий ҳудудларидан тарқала бошлади. Кейинчалик касаллик ўнлаб мамлакатларга тарқалди. Ҳозирда Хитойда инфекция шиддати пасайган. Сўнгги маълумотларга кўра, бугунги кунда дунёда 218 мингдан ортиқ одамда коронавирус борлиги аниқланган. Касалланганларнинг 8,8 мингтаси вафот этган. Жаҳон соғлиқни сақлаш ташкилоти COVID-19 тарқалишини пандемия, деб атади. Бундай атама касаллик кўплаб мамлакатларни забт этганида ишлатилади.


1. Қонга беланган Истанбул: Янги йил кечасидаги терактда 39 киши ҳалок бўлди\n2. Путин губернатор ва ўлка раҳбарларини алиштирмоқда\n3. Новосибирскка 320 минг тонна ўзбек мева-сабзавоти кам келди: экспортни кўпайтиришга келишиб олинди\n5. Ибратнинг ҳаёт йўллари\n7. Шварценеггер сенатор бўлиб, Трампни ағдармоқчи\n8. Наманган вилояти делегацияси Свердловскка боради: Хайрулло Бозоров ва Евгений Куйвашев ўзаро ҳамкорлик борасида музокара ўтказишади\nТашриф чоғида Наманган делегацияси вакиллари Россиянинг ривожланган субъектларидан бири ҳисобланган Свердловскнинг иқтисодий имкониятлари билан танишадилар. Соҳавий ҳамкорлик келишувлари имзоланиши кутилмоқда. Ташриф чоғида Хайрулло Бозоровнинг вилоят губернатори Евгений Куйвашев билан учрашуви ўтказилади.\n9. Наманган ва Свердловск ўртасида ҳамкорлик ўрнатиш бўйича протокол имзоланди\n10. Наманган-Челябинск: Ишбилармон доиралар учрашуви, Наманган салоҳияти кўргазмаси, илмий ҳамкорлик истиқболлари\n12. АҚШ, сал ўзингни бос: Ўзбекистон Сэм тоғанинг холаси маҳридаги вилоят эмас!\n13. МДҲ мамлакатлари миллий спорт ўйинлари фестивали бошланди. Ўзбекистондан - 24 спортчи!\n14. Украинада Порошенко-Саакашвили зиддияти сабаб яна қонлар тўкиладиганга ўхшайди...\n15. Санкт-Петербург Губернатори кубогида Исроил Мадримовдан жаҳон бокс юлдузларига мастер-класс!


Межкультурная коммуникация и культура общения\nМаданиятлараро коммуникация ва мулоқот маданияти\nНишанбаева Кундуз Вахабовна,\nдоцент кафедры искусствоведения и культурологии Государственного института искусства и культуры, г. Ташкент,Узбекистан.\nГлобаллашув жараёнлари билан боғлиқ зиддиятлар, аввало, маданият соҳасида кўпроқ намоён бўлмоқда. Шу жиҳатдан (маданият соҳасида) глобаллашувга бутун дунёни қамраб олган “маданий инқилоб” деб таъриф бериш мумкин. Сўнгги пайтларда қатор омиллар яқин келажакда сифат жиҳатдан бутунлай янги инсон ва жамиятнинг глобал шакли “мега жамият”, “мегамаданият”, “супер этнос”нинг шаклланиши хақида гапирмоқда. Бир қарашда бунга муайян асос бордек туюлади. Дархақиқат, глобал ахборот тизимининг шаклланиши, оммавий тус олган ахборот миграцияси каби ходисалар маълум маънода “глобал инсон”ни шакллантирмоқда. Масалан: Ўзбекистонда туғилган ўзбек миллатига мансуб, Англия ёки Германияда ўқиган, Япония ёки Хитойда ишлаётган, ҳар хил ўзи тушган муҳитга, у ердаги халқнинг урф одатларига мослашишга бегона халқ яшаш тарзини қабул қилишга мажбур бўлган одамни қайси маданият вакили дейиш мумкин? Миграциянинг маданий оқибатлари жиддий эканлигини кўрмоқдамиз.\nГлобаллашув жараёни айнан маданиятлараро коммуникацияга хам ўз таъсирини ўтказмоқда. Натижада давлат ва халқлар ўртасидаги интеграция ва ҳамкорлик алоқалари кучаймоқда; хорижий инвестиция, капитал ва товаралар, ишчи кучининг эркин ҳаракати учун қулайликлар вужудга келтирмоқда; кўплаб янги ишчи иш ўринлари яратилмоқда. Замонавий коммуникация ва ахборот технологияларининг илм-фан ютуқларининг тезлик билан тарқалиши кузатилмоқда; турли қадриятларнинг умуминсоний негизида уйғунлашуви кучаймоқда; цивилизациялараро мулоқотнинг янгича сифат касб этиши экологик офатлар пайтида ўзаро ёрдам кўрсатиш имкониятлари ортиб бормоқда.\nЮқоридаги фикрлар шуни кўрсатади-ки, замонавий дунёда ҳар бир халқ ўзгалар маданий тажрибасини ўзлаштириб олиш учун очиқ бўлиб, айни пайтда ўзи ҳам бошқа халқларга ўз маданияти махсулларини беришга тайёр бўлади.\nБошқа халқлар маданиятига мурожаат қилиш “маданиятларнинг ўзаро амал қилиш” ёки “маданиятлараро коммуникация” деган ном олди.\n“Маданиятлараро коммуникация” тушунчаси дастлаб Г.Трейгер ва Э.Холларнинг “Маданият ва коммуникация. Таҳлилнинг модели” (1954) асарларида изоҳлаб берилган эди. Маданиятлараро коммуникация деб, улар инсон атроф-мухитгамослашиб олиш истагида интилаётган идеал мақсадни тушунганлар (1).\nМаданиятлараро коммуникация турли маданиятларга тегишли бўлган индивидлар ва гуруҳлар ўртасидаги муносабатлар ва мулоқотнинг турли-туман шакллари мажмуидир.\nБизнинг сайёрамизда ўз маданий анъаналарига эга бўлганбир ижтимоий тизимга бирлашган улкан худудлар мавжуд. Масалан: Америка маданияти, Лотин Америкаси маданияти, Африка маданияти, Европа маданияти, Осиё маданияти, Шарқ маданияти хақида гапириш мумкин.\nБу маданият турлари қитъавий белги асосида ажратилиб, масштабли бўлгани туфайли макромаданият номини олган. Бу макромаданиятлар ичида кўплаб субмаданий фарқланишлар бор бўлсада-да, бу фарқланишлар билан бирга ўхшашликлар ҳам кўп. Макромаданиятлар ўртасида глобал фарқлар бўлиб, бундай ҳолда маданиятлараро коммуникация унинг иштирокчилари мақомига боғлиқ бўлмасдан, горизонтал маконда бўлиб ўтади. Макродаражадаги коммуникациянинг муҳим шарти ташқи таъсирларга боғлиқ бўлиб, ўзаро амал қилишликдир. Халқаро ҳамжиҳатлик йўлида ҳар бир инсон, жамоа ва миллатлар башариятнинг турли-туман маданиятлардан иборат эканини англаши ва ҳурмат қилиши жуда муҳимдир. Ўз пайтида Беруний, Ер юзини фақат ўзларига тегишли деб билгувчиларни, фақат ўз халқинигина одам ҳисоблагувчиларни, фақат ўз ҳукмдорларини подшо дегувчиларни, фақат ўз эътиқодларини дин ҳисоблайдиганларни, ўзларида мавжуд нарсаларнигина илм санайдиганларни қатъий танқид қилиб, миллий ва конфессионал чеклашларга қарши чиққан эди (2). Буюк мутафаккирнинг ушбу фикри ҳам бизнинг заминда бағрикенглик ўзининг қадимий илдизларига эка эканидан далолатдир.\nКўплаб одамлар кўнгилли ёки мажбурий равишда у ёки бу ижтимоий гуруҳлар таркибига кирадилар. Бу гуруҳлар ўз маданият хусусиятларига эга бўлиб, тузилмавий нуқтаи назардан улар микромаданият (субмаданият) деб аталади ва макромаданиятнинг таркибий қисми ҳисобланади. Ҳар бир микромаданият ўзининг она маданияти билан ўхшашликлар ва фарқланишларга эга бўлади. Айни пайтда она маданият микромаданиятдан этник ва диний мансублик, географик жойлашуви, иқтисодий аҳволи жинси ва ёши, оилавий аҳволи ва аъзоларининг мақоми жиҳатидан фарқланади.\nМаданиятларнинг ўзаро амал қилиши, одамларнинг турли гуруҳларини бирлаштиради. Бир неча ўнликдан иборат камсонли этнослардан то миллиардлаб аҳолига эга бўлган халқларгача. Шунинг учун ҳам маданиятларнинг ўзаро амал қилишни таҳлил қилганда этник, миллий ва цивилизациявий даражаларини инобатга олинади.\nМаданиятшунос олимларнинг фикрича “одамлар қанча бўлса, фикрлар ҳам шунча”, одамларнинг фикрлари бир бирига доимо қарама – қарши туради, айрим ҳолларда можарони келтириб чиқаради. Маданиятшуносликда можаро маданиятлараро муомалада тўқнашув ёки рақобат сифатида эмас, балки коммуникациянинг бузилганли сифатида қаралади.\nҒарб олими К.Делхес коммуникациявий можароларнинг учта асосий сабабларини кўрсатади, коммуникантларнинг шахсий хусусиятлари, ижтимоий (шахслараро) муносабатлар ва ташкилий муносабатлар (3).\nМожароларни баратараф қилиш кўринишлари унинг иштирокчилари маданиятларининг хусусиятлари билан белгиланади.\nМасалан, Японияда ишчан ҳамкорликларнинг қоидаларидан бири мураккаб масалаларни ечишда музокара олиб бориш ҳисобланиб, унинг турлари томонларнинг оғзаки шартлашиб олиш асосида амалга оширилади. Америкалилар эса ўз мажбуриятларини бажармаган ҳамкор билан бир стол атрофида ўтириб, тинчгина гаплашиш мумкинлигини тасаввур ҳам қила олмайдилар. Хитойликлар эса компромисс ёки ён беришлик тарафдорларидир.\nМуомаланинг ҳар қандай кўриниши сингари, маданиятлараро коммуникация ҳар бир даражада ўз мақсадларига эга бўлади. Уларнинг амалга оширилиши эса коммуникациянинг самарадорлиги ёки самарасизлигини келтириб чиқаради. бу ҳолда “маданиятлараро компетенция” тушунчаси муҳим роль уйнайди.\nКоммуникатив компетенция – бу инсоннинг турли ҳолатларда керакли йўлни топа билиш қобилияти ҳамда муомала маданияти тушунилиб, суҳбат давомида вазиятларни туғри баҳолай олишидир. Хулоса ўрнида айтиш мумкинки, маданиятлараро компетенция деганда жамиятда турли этномаданий гуруҳлар мавжудлигига ижобий муносабатни, индивиднинг бу гурухлар вакиллари билан самарали муомалада бўлиш қобилияти тушунилади. Айни бугунги тезкор жараёнда ҳалқларнингяшаб қолиши учун муҳим шартлардан бири интеграция ҳар бир халқ суверенлиги унинг маданияти қимматли эканлигини тан олиш ҳисобланади. Бунда албатта халқлар ва маданиятларнинг ўзаро амал қилиши толерантлик тамойили асосида ривожланиши зарур.\nХулоса ўрнида айтиш мумкинки, Ўзбекистон қатъий равишда яқин муносабатларни ривожлантириб келмоқда. Бу эса диний ва этник зиддиятлар ўта мураккаб халқаро муаммоларга айланиб бораётган ҳозирги даврда, муҳим аҳамиятга эга. Зеро, маданиятлараро, конфессиялараро ва миллатлараро ҳамкорлик, мулоқот турли негатив стереотипларга қарши, зиддиятларни бартараф этишда турли маданий ва диний бирликлар ва уюшмалар ўртасидаги ҳамкорликни шакллантиришда муҳим восита ҳисобланади.\nШундай экан, бугунги кун интелектуал салоҳиятли ёшларни тарбиялашда маданиятлараро коммуникацияни бағрикенглик тамойилларини уларнинг онгига сингдиришда куйидагиларга эътибор бериш муҳимдир:\n· Ёшларнинг бошқа маданиятларга интеграциялашувининг шарти ҳисобланган ўз халқи маданиятини чуқур ва ҳар томонлама ўзлаштиришга кўмаклашиш;\n· Ёшларда Ўзбекистон, Марказий Осиё ва умуман дунё маданияти ранг-баранглиги тўғрисидаги тасаввурни, маданий тафовутларга нисбатан ижобий муносабатни шакллантириш;\n· Турли маданият вакиллари билан ўзаро самарали таъсирлашув малакасини шакллантириш;\n· Ёшларни тинчлик, тоқатлилик, инсонпарвар, милларлараро мулоқот руҳида тарбиялаш;\n· Ўз қадриятларидан узоқлашган ҳолда, бошқа маданиятларнинг қадриятлари, эътиқодлари ва одатлари устидан ҳукм чиқаришга йўл қўймаслик;\n· Ўз динини бошқа динлардан устун қўйишга йўл қўймаслик.\nУмумий хулоса шуки, ўзга маданиятини севмаган инсон, охир-оқибатда ўзгалар маданиятини ҳам севмай қўяди.\n1. Садохин А.П. Теория и практика межкультурной коммуникации. М.2004.58стр.\n2. Абу Райхон Беруний. Индия // Беруни. Избранные произведения. В.6т. Т.2. Т.: 1963 с 67-68стр.


Ўзбекистонда "хитойчи савдогар"лар ҳам синдирилди\nЎзбекистондаги "Хитой бозорлари" бошига ҳам яқин кунларда Қорасув бозорининг қисмати тушиши мумкин.\nҚирғизистон билан чегаралар тўлиқ ëпиқлигича қолаëтган бир кезда¸ Ўзбекистонга қуруқлик орқали Хитой молларининг келиш йўли қирқилди. Боз устига¸ йиллардан бери "хитойчи савдогар"лар йўналиши бўлган Тошкент-Урумчи рейси ҳам изоҳларсиз олиб ташланди.\n"Хитойдан товар ташувчи савдогарлар деярли ишсиз қолди - Ўзбекистондан Хитойнинг Урумчи шаҳрига самолёт қатнамай қўйганига бир ой бўлди". Бу хабарни Озодлик радиосига Тошкентдаги "хитойчи савдогар"лардан бири етказди.\nИшни авиақатнов тўғрисидаги маълумотни текширишдан бошладик.\nТошкентдаги авиачипта сотадиган агентликлардан бири ходими бундай деди:\n- Урумчига Пекин орқалигина учишингиз мумкин. Урумчи рейси ёпилган¸ дейди агентлик ходими.\nЧипта сотувчининг айтишича, Тошкент – Урумчи рейсининг ёпилганига бир ой бўлди. Қачон очилиши маълум эмас.\nБу гапни бошқа бир агентлик вакилидан ҳам эшитдик.\n- Урумчига учмаяптию ҳозир. Мумкинмас ҳозир. Рухсат йўқ.\nОзодлик: Қачон очилишини биласизми?\n- Бу ҳам номаълум¸ дейди бошқа бир агентлик вакили.\nТошкентдан Урумчига Пекин орқали бориш Тўйтепага Термиз орқали боришдек гап.\nБекор қилингунича, Тошкентдан Урумчига – Хитойнинг Шинжон уйғур минтақаси марказига - ҳафтада уч марта: душанба, чоршанба ва шанба кунлари катта “Боинг” самолётлари парвоз қилар, йўловчиларнинг аксари савдогарлар эди.\nАвиақатнов нима учун бекор қилингани тўғрисида аҳолида маълумот йўқ. Одамлар, одатдагидай, маълумотга эҳтиёжини миш-мишлар билан қондираяпти.\n- Менинг орқаваротдан эшитганим битта фуқаронинг уч ойда бир марта ўтилишга рухсат этилибди. Бу тадбиркор бўладими¸ бошқа бўладими фарқи йўқ.\nОзодлик: Бу гапни кимдан¸ қай шаклда эшитдингиз?\n- Ўша бозорга қатнаëтган бозорчиларнинг ўзидан эшитдим.\nОзодлик: Хитой товарларини сотадиганлардан-а?\n- Ҳа¸ дейди қўқонлик бир тадбиркор.\nУнинг айтишича, "хитойчи савдогарларнинг бозори шу кунда касод.\nВазиятдан ўзбекистонлик ҳуқуқ ҳимоячилари Экспертлар гуруҳи аъзоси Суҳроб Исмоиловнинг ҳам хабари бор экан.\n- Хитой билан товар ëки қанақадир хизмат турларини олиб кириш бўйича тадбиркорларимиз фаолияти ҳозир кескин камайган. Ўзимиздаги таниш-билишлар билан суҳбат орқали кўрсатаяптики¸ Ўзбекистонда энг асосий Хитой тарафидан Хитой йўналишидан товарлар ëки хизматларни олиб кириш пайтида божхонадаги масалаларни ечишда "Абу Саҳий" деган танилган фирманинг хизматларидан фойдаланишади. Ҳозирги кунда мана шу фирманинг фаолияти Ўзбекистондаги ҳуқуқ-тартибот органлари¸ хусусан прокуратура тарафидан текширилаëтган экан¸ у ердаги мавжуд бўлиши мумкин бўлган ҳуқуқбузарликларни аниқлаш учун. Мана шу сабабли айтилаëтган фикрларга кўра¸ ҳозирги кунда Хитой йўналиши бўйича Ўзбекистонга товар ëки қанақадир хизмат турларини олиб кириш кескин камайган¸ дейди Суҳроб Исмоилов.\n“Абу-Саҳий" ширкатини президент Каримовнинг қизларидан бири назорат қилади, деган гаплар юради.\nПрезидент оиласига тегишли ширкатга текширув тушгани ортидаги сабаблар алоҳида мавзу бўлгани учун бу йўналишда ҳозир чуқурлашмоқчи эмасмиз.\nДемак, Ўзбекистонга бевосита Хитойнинг ўзидан товар олиб кириш, юмшоқроқ айтганда, чекланди.\nХитой товарининг билвосита йўли ҳам икки ойча муқаддам тўсилган, Қирғизистондаги 7 апрел воқеаларидан сўнг бу йўл батамом тўсиб қўйилган.\nҚорасув бозоридаги савдогарлардан биридан сўрадик:\nОзодлик: Қорасув бозорининг умумий савдо ҳажмининг қанча фоизи¸ тахминан¸ Ўзбекистонга тўғри келарди?\n- 70-80 фоиз.\nОзодлик: Энди ҳозир бозорнинг аҳволи нима бўлди?\n- Бозорнинг у бошидан бу боши кўриниб турибди. Ўзимизнинг магҳаллий харидорларда энди. Қизилқия¸ Боткен томонлардан келганлар олишаяпти. Ўшалар билан савдо бўлаяпти¸ дейди Қорасув бозоридаги савдогарлардан бири.\nБаъзи маълумотларга қараганда, Қорасув бозорининг бир кунлик савдо ҳажми бир неча миллион долларни ташкил қилар эди.\nЎзбекистон бозори ассортиментининг катта қисми чет эл товарлари, уларнинг эса катта қисми Хитойники эканлиги тўғрисида кўп гапирилган.\nҚирғизистонлик савдогар январ ойида Тошкентга сафар қилганини айтар экан, бундай деди:\n- Ипподромда бўлдим. "Абу Саҳий" билан Ипподром бир ерда жойлашган экан. У ерда¸ бу менинг ўзимнинг шахсий фикрим¸ 80 фоиз товар шу ердан келган товарлар. Хитой¸ Туркия¸ Эрондан келган товарлар¸ дейди қирғизистонлик савдогар.\nДемак, Хитой йўли ёпилиши оқибатида тез орада Ўзбекистон бозорлари пештахталари анча бўшаб қолишини кутиш мумкин.\nХўш, бу яхшими-ёмонми?\nЎзбекистонлик иқтисодчи, ҳукумат танқидчиларининг танқидчиси Виктор Ивонин, ҳукуматнинг Хитой товарлари йўлини тўсишга қаратилган чораларини қўллаб-қувватлайди.\nУнинг фикрича, ҳукуматнинг бу соҳадаги сиёсатини тушуниш учун иқтисодчи бўлиш шарт эмас,\n- Бу оддийгина иқтисодий хавфсизликни таъминлаш масаласидир, дейди Виктор Ивонин.\nУнинг фикрича, Хитой товаридан бўшаган пештахтани маҳаллий товарлар эгаллайди.\nЛекин қирғизистонлик оддий савдогарнинг фикрича, иқтисодчи олим айтаётган ҳолат ишга тушиши учун маҳаллий товарлар нархи Хитойникидан арзонроқ ёки ҳеч йўқ Хитойникидай бўлиши керак.\n- Асосий аҳолиси Хитойнинг арзон товарини харид қиладими. Ўзининг товарлари Россия¸ Европа товарларига нисбатан қиммат товарку¸ дейди қирғизистонлик оддий савдогар.\nЎзбекистонлик ҳуқуқ ҳимоячилари Экспертлар гуруҳи аъзоси Суҳроб Исмоиловнинг фикрича, Хитой товарларининг Ўзбекистонга йўлини тўсиш сиёсати яқин келажакда мана бундай оқибатларни келтириб чиқариши мумкин.\n- Бизнинг фикримизча¸ давлат ҳозир реал товарни кўпайтириш¸ мамлакатда бизнесни кредитлар орқали қўллаб-қувватлашнинг ўрнига кўпроқ маъмурий гуруҳбозлик методикаларини танлаш орқали шуларнинг ўзларининг чўнтагидаги пулларни банкларга¸ бюджетга туширмоқчи. Мана шу кўрилаëтган чора-тадбирлар оқибатида яна бир прогноз қилишимиз мумкинки¸ бозорларда якка тартибдаги тадбиркор сифатида иш юритаëтган ва шу орқали оиласини боқаëтган инсонларнинг сони камайиши мумкин. Баъзилари қилаëтган ишларидан совиб кетиши мумкин. Энг кузатилаëтган оқибати шу бўлиши мумкин ва биз кутишимиз мумкинки¸ Ўзбекистондаги ижтимоий-иқтисодий ҳолат шу йилнинг ëзларига келиб янада танглашиши мумкин¸ дейди Суҳроб Исмоилов.


Ўзбекистонда 3 йилда электротехника саноатини ривожлантиришга оид асосий лойиҳалар белгиланди\n07:42 / 15.11.2019\nҲукумат томонидан яқин уч йилда маҳаллий электротехника саноатини ривожлантиришга оид асосий лойиҳалар белгиланди.\n• 2019-2022 йилларда электротехника саноатини жадал ривожлантириш дастури;\n• электротехника саноати маҳсулотларининг асосий турларини ишлаб чиқаришнинг мақсадли кўрсаткичлари;\n• электротехника саноати маҳсулотларининг асосий турларини экспорт қилишнинг мақсадли кўрсаткичлари;\n• мисни чуқур қайта ишлаган ҳолда юқори қўшилган қийматли маҳсулотлар ишлаб чиқаришнинг мақсадли кўрсаткичлари;\n• 2019-2022 йилларда ўзлаштириладиган янги маҳсулот турлари рўйхати.\nNorma’нинг ёзишича, Иқтисодиёт ва саноат вазирлиги, «Ўзэлтехсаноат» уюшмаси ва электротехника маҳсулотлари ишлаб чиқарувчи ташкилотларга мақсадли кўрсаткичларни бажариш юзасидан масъулият юкланди. Бундан ташқари, Иқтисодиёт ва саноат вазирлиги ташкилотлар ишлаб чиқаришнинг мақсадли кўрсаткичларини бажариши учун электротехника маҳсулотларини ишлаб чиқарувчи корхоналарни хом ашё билан таъминлаш механизмини бир ой муддатда ишлаб чиқиши лозим.\n• «Techno Cable Group» МЧЖ ҚКда (Тошкент вилояти) кабел-сим маҳсулотлари ишлаб чиқариш қувватларини ошириш ва янги маҳсулот турларини чиқариш (лойиҳанинг умумий қиймати 1,4 млн доллар);\n• «Uzkabel» АЖ ҚК да кабел-сим маҳсулотлари ишлаб чиқаришни модернизация қилиш (лойиҳанинг умумий қиймати 3,3 млн доллар);\n• «Industrial Нolding» МЧЖ (Россия) компанияси билан замонавий кабел-сим маҳсулотлари ишлаб чиқариш (лойиҳанинг умумий қиймати 7,0 млн доллар ва йиллик қуввати 46 минг км);\n• «Elsewedy Electric» компанияси (Миср) томонидан кабел-сим маҳсулотларини ишлаб чиқаришни йўлга қўйиш (лойиҳанинг умумий қиймати 20 млн доллар ва йиллик қуввати 10 минг км);\n• «Toshelectroapparat» МЧЖ ХКда электромобиллар учун қувватлаш қурилмалари ишлаб чиқаришни ташкил этиш (лойиҳанинг умумий қиймати 2 млн доллар ва йиллик қуввати 500 дона);\n• «Texno Park» МЧЖ томонидан электрон газ ҳисоблагичлар ишлаб чиқаришни ташкил этиш (лойиҳанинг умумий қиймати 41 млн доллар ва йиллик қуввати 3 млн дона);\n• «Dongho Cosmo Co., Ltd» (Корея) электрон газ, электр, иссиқ ва совуқ сув ҳисоблагичлари ишлаб чиқаришни ташкил этиш, 2020 йил ноябрда якунлаш муддати билан (лойиҳанинг умумий қиймати 5,5 млн доллар ва йиллик қуввати 1 млн дона);\n• «Endustriyel» компанияси (Туркия) томонидан замонавий қуёш панеллари ишлаб чиқаришни йўлга қўйиш (лойиҳанинг умумий қиймати 30,5 млн доллар йиллик қуввати 200 МВт);\n• «Veridos GmbН» компанияси томонидан банк, мобил ва ID-карталарни ишлаб чиқаришни йўлга қўйиш, 2022 йил декабргача якунлаш муддати билан.\n2019-2022 йилларда 15 номдаги янги маҳсулотни ишлаб чиқариш ўзлаштирилади. Улар жумласида электромобиллар учун қувватлаш қурилмалари, лифт ва эскалаторлар, электр, газ, совуқ ва иссиқ сувни электрон ҳисоблаш қурилмалари, чиллерлар (марказлашган иситиш ва совитиш тизими), қуёш панеллари, маиший техникалар учун электр двигателлари, банк, мобил ва ID-карталар, замонавий энергия тежамкор иссиқлик қурилмалари, шиша толадан маҳсулотлар ва бошқалар бор.\n15:50 / 03.06.2019\nШавкат Мирзиёев электротехника саноати бўйича қарор имзолади. 1 июлдан янги тартиб ўрнатилади\n11:04 / 06.12.2018


Times: Британия махсус кучлари Афғонистондаги жиноятларини яширган\n09:22 / 02.07.2017\nБуюк Британия махсус кучларининг SAS бўлими ўз ходимларининг Афғонистонда 2010 йилдан 2013 йилгача қуролсиз одамларни ўлдирганини яширган. Бу ҳақда ҳарбий полициядаги манбаларга иқтибос келтирган ҳолда The Times нашри хабар бермоқда.\nНашр маълумотларига кўра, SAS’нинг камида битта отряди "Толибон" гуруҳи билан алоқадорликда гумон қилинган тинч аҳолининг уйларига уюштирилган тунги рейдлардан бирида бу гумонланувчиларни қўлга олиш ўрнига уларни совуққонлик билан ўлдирган. Бу орада британ махсус кучлари ўз ҳисоботларида биргаликдаги операция вақтида отишмани асосан Афғонистон махсус кучлари ходимлари олиб борганларини кўрсатишган ва гўёки ўлган афғонлар қўлига жангарилар қўмондонлари кўпинча ишлатадиган Макаров тўппончасини тутқазиб, саҳналаштирилган фотосуратлар тайёрлашган. Бироқ қурбонлардан баъзиларининг таналарида британ армияси томондан ишлатиладиган ўқлар излари қолган ва ҳисоботларда бир неча маротаба ўлганларга тегишли бўлган бир рақамдаги қурол такрор кўрсатилган.\n2014 йилда бошланган тергов Nortmoore код номланиши олиб, у британ махсус кучларининг Афғонистонда 2010 йилдан 2013 йилгача содир этган ноқонуний ҳаракатлари билан боғлиқ 675 та ҳолатни ўз ичига олган. Буюк Британия мудофаа вазирлигида айтилишича, 90 фоиздан кўпроқ ҳолат бўйича текширувлар тўхтатилган ва фақатгина 10 дан камроқ ҳолатгина ўрганилмоқда. "Қироллик ҳарбий полицияси қуролли кучларнинг Афғонистонда жиноий хатти-ҳаракатлар амалга оширганининг исботини топмаган", дейилган мудофаа вазирлигида.\nТергов 2021 йилгача давом этиши мумкин, бироқ мудофаа вазирлиги ушбу ҳолатлар бўйича ёзгача хулоса берилишини талаб қилган. Маълум қилинишича, бу терговчиларда ҳолатларни батафсил ўрганиш учун етарлича вақт бўлмаслиги учун қилинган.\nБуюк Британия Афғонистон махсус кучлар SAS